Nemačka kancelarka Angela Merkel izjavila je danas da ne misli da su mere za usporavanje širenja korona virusa uzaludne, ističući da one "kupuju dragoceno vreme".\nMerkel je to rekla na nemačko-grčkom poslovnom forumu u Berlinu, pošto su akcije u Evropi i drugde pale usled sve većih poremećaja izazvanih epidemijom korona virusa.\nOna je ukazala da, iako će se virus dalje širiti, to ne znači da je sve što se preduzima u svim zemljama, uključujući Nemačku, uzaludno. Najefikasnija stvar protiv virusa je faktor vremena, kako bi se izbeglo preopterećenje lekara i bolnica, objasnila je Merkel.\nNemačka kancelarka je navela da je to vreme dragoceno kako bi naučnici mogli da istražuju lekove i vakcinu protiv korona virusa i kako bi vlade mogle da pomognu u nagomilavanju zaštitne opreme.\nMerkel: Tek smo na POČETKU PANDEMIJE, virus će biti pobeđen jedino vakcinom\nNEMAČKA IDE U TVRDI LOKDAUN Merkel se odlučila za pooštravanje mera, od srede se ZATVARAJU ŠKOLE I VEĆINA PRODAVNICA\nBlizu 900 krava na brodu koji je usidren u španskoj luci Kartahena biće uništeno odlukom španske vladine veterinarske službe, javio je Rojters.\nBritanski premijer Boris Džonson izjavio je danas da je zabrinut za sudbinu princeze Latife, jedne od ćerki vladara Dubaija i poručio da će ovaj slučaj biti u središtu pažnje.\nEU produžila sankcije Lukašenku i zvaničnicima Belorusije\nEU je odlučila da produži do 28. februara 2022. restriktivne mere usmerene na zvaničnike koje smatra odgovornim za represiju i zastrašivanje demonstranata, članova opozicije i novinara u Belorusiji, kao i na one odgovorne za izborne prevare.


pink.rs | Odbornica SNS sa komšijama na Vračaru, kritikuje Đilasa\nOdbornica SNS u Skupstini grada Beograda Draginja Vlk porucila je danas, u razgovoru sa komsijama na Vracaru, da je SNS podrzala inicijativu gradana i spreceno je da deo parka na uglu ulica Tomasa Jeza i Pozarevacke postane privatno vlasnistvo i kritikovala poteze bivseg gradonacelnika Dragana Đilasa.\nNavela je da je program Đilasa, za koga kaze da je najgori gradonacelnik u istoriji Beograda, samo otimanje od gradana. Vlk je istakla da je Dragan Djilas, sa svojim "lokalnim jurisnicima" Kuzmanovicem i Taticem, otudio deo javne povrsine, i parkic koji se nalazi na uglu ulica Tomasa Jeza i Pozarevacke dao privatnom vlasniku tako sto je, navodi, ponistio eksproprijaciju iz 1972. godine i otvorio put da deo parka postane privatno vlasnistvo.\n- Inicijativu gradana podrzala je SNS i spreceno je otudenje parkica koji je tu vise od 70 godina. Podseticu vas takode, da ovo nije jedini primer Đilasovog otimanja u ovom kraju. Naime, u javnoj garazi u Pozarevackoj ulici Dragan Đilas je zatvorio protivpozarni put i od jednog parking mesta napravi cetiri za svoje luksuzne automobile - rekla je Vlk.\nPublicista Miloje Popović, koji zivi na Vračaru, zahvalio je odbornici Draginji Vlk i SNS jer su, kaže, imali sluha i sprecili "urbani zločin" bivše vlasti na Vracaru, kao i to da pojedinci "koji su hteli da imaju novac na svom racunu i da se provode na nekim jahtama uzurpiraju vise od 500 gradana".\nPopović je naglasio da gradani zasluzuju da uzivaju u parkicu, za koji je rekao da je ekoloska oaza.\nSNS ponovo pita Ðilasa da objasni kako se obogatio (FOTO)\nPOČELA SEDNICA SKUPŠTINE BEOGRADA: Ispred skupštine Beograda protest protiv fašizma i Đilasa


Halid Bešlić (63) u utorak je operisan, a reč je o manjem zahvatu, koji je odrađen u Sloveniji, kako saznaje Avaz.\nPoznati pevač trenutno se nalazi u Izoli, a oseća se odlično.\nNE PRESTAJE DA IZNENAĐUJE Dara Bubamara digla nogu visoko ne bi li uslikala ZADNJICU kako želi\n- Uživam pored mora. Vreme i priroda su prelepi. Odmaram se i uskoro nastavljam turneju – rekao je Bešlić, kome društvo prave šef njegovog orkestra Samir i sin Dino.\nPodsetimo, Halidov sin Dino u maju je lakše povređen u saobraćajnoj nesreći u Sarajevu, a oporavljao se u danima koji su usledili. Halid je 2009. godine doživeo tešku saobraćajnu nesreću, prognoze nisu bile dobre, a muzičar je uspeo da se oporavi i da nastavi muzičku karijeru.


Proizvodi koji omogucuju ubrzano i kvalitetno postavljanje oplatnih sistema – IRON PRODUCTS Gradiška\nSvaki dio procesa izgradnje odradjen efikasnije s ciljem uštede sredstava ili vremena utiče pozitivno na planirani budzet prilikom izgradnje. Da bi se ubrzali gradjevinski radovi i završetak planiranih projekata u predvidjenom roku ili, ako je moguće, i ranije, bitno je koristiti sisteme koji ubrzavaju izvodjenje radova, a da se pri tome ne smanjuje kvalitet obavljenog posla.\nSvakim danom naša kompanije direktno utiče na izradu objekata u gradjevinskoj industriji\ndoprinoseći novim sistemima za šalovanje zidova, stubova i ploča. Da bi se projekti obavljali kvalitetno i ubrzano, veliki uticaj imaju prvoklasni elementi oplatnih sistema.\nIron Products je kompanija koja u proizvodnji posebnu pažnju posvećuje kvalitetu proizvoda za oplatni sistem kao sto su distanceri, štafle, klinovi, stezači za stub itd. U poredjenju sa starijim načinima salovanja, ovi sistemi se jednostavnije i brže postavljaju a velika prednost je što se mogu koristiti više puta, osim proizvoda distancer, koji ostaje u betonu kao sastavni dio armature.\nNa fotografijama ispod možete pogledati sisteme za zid, stub i ploču.\nCilj je da, izvodjač, koji koristi ove sisteme zna kako da postavlja, koristi i skladišti sve elemente koji su sastavni i neizostavan dio prilikom izrade odredjenog projekta. Konstantna komunikacija naših komercijalista s mušterijama, kao i uključivanje stručnjaka iz ove oblasti cije aktivnosti edukativnog karaktera iz dana u dan utiču na podizanje svjesti o značaju ispravnog korištenja oplatnih sistema kao alata za ubrzanu izgradnju objekata rezultiraju sve većim prisutvom Iron Products sistema za šalovanje na tržištima širom Evrope.\nPrisutnost na terenu i konstantna podrška mušterijama predstavljaju izuzetno bitne faktor eu gradjenju svijetle budućnosti naše kompanije gdje je krajnji cilj uvijek zadovoljstvo našeg klijenta i kvalitetno obavljen posao korištenjem elemenata iz naše prozvodne liste koje odlikuje vrhunski kvalitet tokom svih godina prisutnosti Iron Products-a u regionu i šire.\nNovi sistemi u proizvodnji za podizanje kvaliteta finalnog prozvoda


KLS: Partizan naneo veliku štetu srpskoj košarci, nepoštovanje države\nKošarka Autor:Branimir Smilić09. jun. 202220:3122 komentara\nIzvor: ABA/Dragana Stjepanović\nKošarkaška liga Srbije (KLS) oglasila se povodom odluke KK Partizan da odustane od učešća u završnici domaćeg šampionata.\nCrno-beli je u polufinalu plej-ofa trebalo da se sastanu sa FMP iz Železnika, ali su u četvrtak zvanično objavili da se neće takmičiti.\nPartizan zvanično objavio: Završava sezonu, ne igra prvenstvo Srbije\n09. jun. 2022 41\n„Košarkaška liga Srbije je veoma neprijatno iznenađenja i vrlo razočarana odlukom KK Partizan NIS da istupi iz takmičenja. Odluka koja je sama po sebi skandalozna je i dodatno nekorektna pošto je zvanično saopštena pred sam početak polufinale serije plej-ofa.\nKK Partizan NIS je svojom odlukom naneo veliku štetu srpskoj košarci. Smatramo da odluka da se odustane od takmičenja u najvišem državnom rangu predstavlja nepoštovanje države Srbije posebno u trentuku kada država izdvaja ogromna novčana sredstva za sport, a pre svega za košarku i samim tim za KK Partizan NIS.\nKošarkaška liga Srbije je prinuđena da preduzme sve neophodne mere koje su u skladu sa odredbama akata koji regulišu istupanje iz takmičenja. Košarkaška javnost će o svim budućim koracima KLS biti blagovremeno obaveštena,“ navodi se u saopštenju.\nKlubu iz Humske, na osnovu člana 36 pravilnika lige, preti kazna prebacivanja u dva ranga niže takmičenje. Slučaj će biti u nadležnosti disciplinskog sudije, a postoje dve Disciplinske komisije, jedna pod okriljem Košarkaškog saveza Srbije, a druga pod ingerencijom Košarkaške lige Srbije.\nKK Partizan NISKLS\nBarselona zainteresovana za Nikolu Kalinića?


RTS :: 2020 bila je godina Zuma\nNauka 2020 bila je godina Zuma\nsreda, 06. jan 2021, 19:59 -> 20:09\n2020 bila je godina Zuma\nTokom pandemije korona virusa popularnost aplikacije za video konferencije Zum (Zoom) značajno je porasla, sa 10 miliona dnevnih korisnika u decembru 2019. na 300 miliona u aprilu 2020.\nOd januara do aprila na toj platformi održani su video pozivi u trajanju od dve hiljade milijardi minuta.\nZahvaljujući Zumu, poslovanje je moglo da se nastavi i tokom pandemije i mera zatvaranja, ali aplikacija je takođe postala posrednik u održavanju sastanaka vlada, kulinarskih kurseva, umetničkih radionica, treninga i božićnih zabava.\nZanimljivo je da je, u konkurenciji Epla, Gugla, Majkrosofta i Fejsbuka, Zum dospeo na vrh, a razlog za to se nalazi u njegovoj pristupačnosti, nešto čemu bi svi tehnološki proizvodi trebalo da teže, piše britanski list Indipendent.\nZa početak, Zum je besplatan, za razliku od Eplove aplikacije Fejstajm (Face Time) koju mogu da koriste samo vlasnici skupih Eplovih proizvoda.\nTakođe ne zahteva da korisnik ima neki nalog, kao što je slučaj sa aplikacijom Gugl mit (Google Meet).\nSvi ti faktori učinili su Zum veoma popularnim, iako njegov put ka vrhu nije išao bez problema.\nRad od kuće tokom pandemije naveo je mnoge kompanije da koriste aplikacije kao što je Zum za istovremene pozive. Taj trend će biti nastavljen i 2021. godine, pa i duže, smatra profesor na Harvardskoj poslovnoj školi Raj Čaudri, stručnjak za praksu rada na daljinu.\nPopularnost ovog softvera za video pozive će možda oslabiti kada pandemija prođe - vrednost njegovih akcija je opala kada je napravljena vakcina protiv korona virusa.\nČaudri ipak veruje da će Zum i dalje biti korišćen na poslu, dodajući da je njegova vrednost u tome što je virtuelnim pozivima "lice u lice" smanjivao granice i ublažavao hijerarhiju među zaposlenima.\nIpak Zum bi mogao da dobije ozbiljnu konkurenciju, i to od Majkrosoftove aplikacije Tims (Teams), koja je namenjena komunikaciji prijatelja i porodice, ali i za poslovne svrhe.\nAplikacija je već počela da raste, od 44 miliona dnevnih korisnika u martu 2020, na 115 miliona aktivnih korisnika u oktobru.\nAko je pandemija nešto pokazala, to je da je budućnost nesigurna, ali Zum je za sada u prednosti, piše britanski list.


Tabaković: Srbija brže od očekivanog dostigla predkrizni nivo – Bankar.rs\nHome/ANALIZE/Tabaković: Srbija brže od očekivanog dostigla predkrizni nivo\nTabaković: Srbija brže od očekivanog dostigla predkrizni nivo\nSrbija je predkrizni nivo ekonomske aktivnosti dostigla pre mnogih svetskih ekonomija i to već u prvom tromesečju ove godine, što je jedno tromesečje ranije nego što smo očekivali, izjavila je danas guvernerka Narodne banke Srbije (NBS) Jorgovanka Tabaković.\n“U mnogim oblastima ekonomije, Srbija je već tokom trećeg tromesečja prošle godine nadmašila predkrizni nivo – u industriji i trgovini na malo u avgustu, a kod robnog izvoza u septembru. Industrija se od maja oporavljala brže od naših očekivanja, uz rast od 0,4 odsto u 2020.”, navela je Tabaković u video obraćanju učesnicima Kopaonik biznis foruma.\nNavela je da su mere koje je donosila država, kako bi pomogla privredi i građanima u krizi izazvanoj pandemijom, bile adekvatne i blagovremene, a rezultati potvrda da je država sa svime što je radila “sačuvala osnove za održiv rast i u narednom periodu”.\nUkazala je da je Srbija sačuvala i tržište rada, uz rast zaposlenosti i rast plata, čime je u martu ove godine formalna zaposlenost bila veća za više od 72.000 ljudi.\n“Da nismo odmah doneli brojne mere, a zatim nastavili da reagujemo dodatnim merama, pad ekonomske aktivnosti u 2020. godini iznosio bi najmanje šest odsto, dok bi oporavak i povratak bruto domaćeg proizvoda na pretkrizni nivo trajao i nekoliko godina”, kazala je guvernerka.\nPrema njenim rečima, to bi značilo “izgubljene milijarde evra, izgubljena radna mesta i narušavanje stabilnosti”.\n“Cena nereagovanja bila bi previsoka”, rekla je guvernerka i istakla je da je Srbija u ovu krizu ušla mnogo spremnija i otpornija nego što je to bio slučaj s početka svetske ekonomske krize 2008. godine.\njorgovanka tabakovic Narodna banka Srbije\nNovi savetodavni aranžman Srbije i MMF-a u junu\nOkvir Podrške: Konkurs za male privrednike NLB Banke i Komercijalne banke


Ispred zgrade KS od sutra potpisivanje protestnog poziva da se riješi problem vodosnabdijevanja – dijalogin.tv\nOd ponedjeljka 11.09. 2017. godine sa početkom u 10.30h u parku pred zgradom Kantona Sarajevo počinje potpisivanje protestnog poziva i prijedloga Skupštini KS da se prekine sa šutnjom vlasti i kako bi se konačno poduzele hitne mjere na rješavanju problema vodosnabdijevanja grada Sarajeva.\nProtestnu kampanju organizuju Jedan grad Jedna borba, udruženje Eko Akcija i građanska inicijativa Borba za život, piše agencija Patria.\n– Vodosnabdijevanje u Sarajevu bilo je gore samo tokom opsade grada. Svakodnevne redukcije traju već godinama usljed nedovoljnog ulaganja u održavanje i obnovu vodovodne mreže kao i zaštitu postojećih i obezbjeđivanje novih izvorišta. Pri tome redukcije, kao i nesmetana izgradnja u vodozaštitnim zonama, dovode u pitanje i sam kvalitet naše vode – navodi Anes Podić iz Eko akcije.\nOvakvo stanje uzrokovano je decenijama lošeg upravljanja javnim preduzećem. Za to odgovornost snose prvenstveno sve vlade i Skupštine Kantona do dana današnjeg i njihove ekspoziture – uprave KJKP Vodovod i kanalizacija.\nNebriga je kulminirala zadnjih godina kada su davanja iz kantonalnog budžeta za održavanje i rekonstrukciju vodovodne infrastrukture drastično smanjena.\n– Smatramo da je u pozadini namjera da se, nekim vidom javno-privatnog partnerstva, vodosnabdijevanje prepusti privatnoj firmi, što se u većini gradova svijeta pokazalo katastrofalnim – usluge su poskupile, a pogoršale\nse. Pozivamo stanovništvo Sarajeva da dođe na potpisivanje otvorenog protestnog poziva Skupštini Kantona, čime ćemo poslati poruku vlastima da imaju sve instrumente za hitno rješavanje ovog problema i da je krajnje vrijeme da ih\nGrađani će protestni poziv moći potpisivati u vremenu od 10.30 do 12.30., od ponedjeljka do petka u parku ispred ulaza u zgradu Kantona Sarajevo, navodi Patria.


Stigli rezultati testiranja ekipe Borca na korona virus - PLBiH - Premijer liga BiH\nStigli rezultati testiranja ekipe Borca na korona virus\nU Banja Luci mogu nesmetano nastaviti sa treninzima.\nFudbaleri i stručni štab Borca iz Banjaluke jutros su testirani na virus korona, a već nakon nekoliko sati stigli su rezultati. Potvrđeno je da su svi testirani negativni, te da nesmetano mogu nastaviti pripreme za predstojeću sezonu.\n“Iz Instituta za javno zdravstvo Republike Srpske dobili smo rezultate jutros obavljenog testiranja, gdje je potvrđeno da su svi testirani članovi našeg Kluba negativni na Covid 19, te nesmetano mogu nastaviti sa jučer započetim procesom priprema pred prestojeću fudbalsku sezonu”, saopšteno je iz Borca.\nLaboratorijskim ispitivanjem na SARS – COV-2 u prostorijama kluba testirani su svi osim odsutnih mladih reprezentativaca, Milojevića, Lukića i Danilovića, te Saše Kajkuta koji je na odmoru do petka. Svi ovi igrači će biti naknadno testirani.\nTags: FK Borac korona virus PLBiH Premijer liga Premijer liga BiH\nPrevious Karačić: S raspoloživim kadrom započinjemo pripreme\nNext Fudbaler Veleža zaražen korona virusom se osjeća dobro


Izrael do kraja aprila izlazi iz epidemije korone, broj vakcinisanih premašio pet miliona! - OnlineVesti\nIzrael do kraja aprila izlazi iz epidemije korone, broj vakcinisanih premašio pet miliona!\nBenjamin Netanijahu, Foto: Printscreen / Youtube\nBroj vakcinisanih protiv korona virusa u Izraelu danas je premašio pet miliona, a premijer Benjamin Netanijahu je najavio da će svi odrasli građani biti imunizovani do kraja aprila kada će ta zemlja “izaći” iz epidemije korona virusa.\nKada se to bude desilo rekao je da će Izrael, zemlja u kojoj živi 9,3 miliona stanovnika, “izaći” iz epidemije korona virusa.\n“To je svetsko dostignuće”, rekao je on dodavši da je u kontaktu sa Fajzerom i da će ta kompanija uskoro objaviti da je dozvoljeno i vakcinisanje dece.\n“Svaka čast građanima Izraela koji su stigli do pet miliona vakcinisanih ljudi”, rekao je Edelštajn, pošto je priznao da je pre samo nekoliko nedelja sumnjao da će jevrejska država dostići taj cilj u doglednoj budućnosti.\nOn je rekao da se sada može otvoriti “gotovo sve, ekonomija, kultura, sport, razonoda, turizam”, aludirajući na restrikcije uvedene zbog širenja korona virusa koje su uveliko ukinute u nedelju.\nVaga će biti prevarena, Strelac kažnjen, a Ribu čeka slatko uživanje


BIJELJINA, Fond Penzijsko-invalidskog osiguranja /PIO/ Republike Srpske počeće sutra isplatu penzija za septembar, najavio je direktor Fonda Mladen Milić i istakao da je udio starosnih penzija prvi put od osnivanja ovog fonda dostigao 50,15 odsto.\nSutra o isplati penzija za septembar\nBIJELJINA, Fond za penzijsko-invalidsko osiguranje /PIO/ Republike Srpske održaće sutra konferenciju za novinare na kojoj će biti riječi o isplati penzija za septembar, najavljeno je iz Fonda.\nRakulj: Dosljednom primjenom Zakona do boljeg položaja\nNOVI GRAD, Predsjednik Udruženja penzionera Republike Srpske Rade Rakulj rekao je danas u Novom Gradu da bi dosljedna primjena novog Zakona o penzijsko-invalidskom osiguranju omogućila poboljšanje položaja penzionera.\nFond PIO Srbije greške u obračunu penzija koštale 8.219.480 dinara\nBEOGRAD, Penzijski fond Srbije su sopstvene “sitne” greške u obračunu penzija ili pogrešno vođena evidencija stajale 8.219.480 dinara!\nFond PIO RS: Sutra o isplati penzija za avgust\nBIJELJINA, Fond za penzijsko i invalidsko osiguranje Republike Srpske održaće sutra konferenciju za novinare, na kojoj će biti riječ o isplati penzija za avgust, najavljeno je iz Fonda.\nĐokić: Penzije i dalje redovne\nBANJALUKA, Ministar rada i boračko-invalidske zaštite Republike Srpske Petar Đokić rekao je da smanjenje granta za Fond PIO za dva miliona maraka, koje je predviđeno rebalansom budžeta, neće uticati na redovnost isplata penzija u Srpskoj.\nTrinaesta penzija čeka budžet Srbije\nBEOGRAD, Nestrpljenje pola miliona penzionera u Srbiji sve je veće, naročito što još niko u Vladi Srbije ne može sa sigurnošću da kaže kojeg će tačno datuma početi isplata trinaeste penzije.


B92\t24.08.2010 09:08\nPočetna cena na početku trgovanja će biti 505 dinara, ali stručnjaci kažu da su oscilacije moguće u oba smera.\nBroker Sinteza Invest grupe Miroslav Radaković kaže da, po pravilima Berze, prvog dana trgovanja cena akcije može da skoči za čak 300 odsto, ali i da usled velike ponude padne do 10 odsto.\nBeogradska berza je saopštila da građani koji žele da prodaju akcije Naftne industrije Srbije nalog za prodaju mogu predati besplatno Poštanskoj štedionici na šalterima Pošta ili, uz naknadu, direktno nekom od brokera koji su članovi Berze.\nBrokeri ne žele da spekulišu koliko će se građana odlučiti da svoje akcije proda prvog dana ali, na osnovu broja građana koji su požurili da podignu novac koji su dobili uz 5 akcija NIS-a, ekonomista Goran Nikolić očekuje da će se mnogi odlučiti da unovče svoje deonice.\n"Mnogim građanima će značiti i te pare, verovatno kao što je bio slučaj i u januaru, kada je većina njih ipak otišla i podigla novac odmah. Savet građanima bi bio da sačekaju sa izlaskom na berzu akcija Telekoma, Aerodroma i EPS-a, kao i akcija iz Akcionarskog fonda. Razlog je postoji šansa da se pojavi veće interesovanje investitora u tom momentu zbog dubine tržišta, a samim tim i cena akcija da poraste", kaže Nikolić za B92.\nBeogradska berza obavestila je građane da je, ukoliko se opredele za prodaju, veoma važno da odrede i cenu po kojoj su spremni da prodaju akcije. Prilikom popunjavanja naloga prodaje, pored ostalih podataka, u nalog se unosi i ova cena, na koju prodavac pristaje.\nPosle unosa naloga prodaje u trgovački sistem Berze, ukoliko postoji i kupovni nalog odgovarajući po ceni, transakcija će se realizovati, objašnjavaju u Beogradskoj berzi.


Respiratorne infekcije sve učestalije. O testiranju dece odlučuje izabrani lekar - Sandžak Haber - Sandžačke Internet Novine\nNaslovna Featured Istaknuto Respiratorne infekcije sve učestalije. O testiranju dece odlučuje izabrani lekar\nOvo je period kada su prehlade i druge infekcije disajnih puteva najčešći razlog izostanka iz vrtića ili iz škola, ali u vreme pandemije korona virusa i simptomi najobičnije prehlade mogu biti razlog za zabrinutost kako roditelja i prosvetnih radnika, tako i šire društvene zajednce. Istraživali smo kakva je procedura pravdanja đačkih izostanaka i ko odlučuje o potrebi PCR testiranja dece.\n”Iako su svi strepeli od početka nove školske godine nakon perioda izolacije u vreme pandemije, trenutna epidemiološka situacija među decom školskog i predškolskog uzrasta je uobičajena za ovo doba godine – kaže načelnica Dečijeg dispanzera, dr Vesna Despotović. Ona ističe da nema potrebe insistirati na testiranju svakog deteta, jer o tome, naglašava, odlučuje isključivo izabrani lekar.\nU Osnovnoj školi ”Bratstvo” nije potvrđen ni jedan slučaj korona virusa i mere se maksimalno poštuju. Prema rečima direktora OŠ ”Bratstvo” Dejana Kulundžića za sada ima sporadičnih izostajanja, ali za povratak na nastavu đacima nije neophodan test, ali jeste potvrda izabranog lekara.\n”Nama je dužnost da bez potvrde ne možemo vratiti učenika među ostale učenike bez potvrde lekara, a lekar će odlučiti da li je potrebno testirati ili ne testirati učenika”, rekao ej Kulundžić.\nU skladu sa protivepidemiološkim merama zaštite, evidenciju o zdravstvenom stanju dece svakodnevno prati i Zavod za javno zdravlje.\nOčekuje se da će hladniji vremenski uslovi uzrokovati još veći broj respiratornih infekcija. Lekari savetuju poštovanje preporučenih mera zaštite i podsećaju da decu sa simptomima prehlade ne treba slati u školu, oni treba da se jave izabranom lekaru.\nPrethodni tekstUčenici učestvuju u planiranju lokalnog budžeta\nSledeći tekstŠtab: Pojačan nadzor u cilju suzbijanja pandemije


Italija ukida obavezu nošenja maski na otvorenom, cela zemlja u “beloj zoni” – Naši u svetu\nItalija ukida obavezu nošenja maski na otvorenom, cela zemlja u “beloj zoni”\nObjavljeno 22/06/21 u 12:30\nFoto: Tanjug/ Alberto Lingria/Pool Photo via AP\nItalija će 28. juna ukinuti obavezu nošenja maski na otvorenom, jer opada broj novozaraženih kovidom-19 i hospitalizovanih, saopštila je danas italijanska vlada.\nOdluka će stupiti na snagu narednog ponedeljka kada se očekuje da cela država bude u “beloj zoni”, što je najniži nivo u četvorostepenom klasifikacijskom sistemu upozorenja na kovid-19 u 20 italijanskih regiona.\nDevetnaest regija je već u “beloj zoni”, a izuzetak je severno područje Dolina Aoste koje je “u žutoj zoni”, što oznacava drugi najniži nivo rizika.\n“Od 28. juna odustaćemo od potrebe nošenja maski na otvorenom u belim zonama”, objavio je italijanski ministar zdravlja Roberto Speranca na Fejsbuku.\nItalijani i dalje treba da nose masku sa sobom kad odlaze iz kuće i da budu spremni da je nose na otvorenom ako je gužva.\nSaopštenje je usledilo nakon sličnih odluka u drugim evropskim državama, poput Francuske i Španije, iako u Evropi i dalje postoji zabrinutost zbog širenja novog, vrlo zaraznog delta soja virusa.\nMera obaveznog nošenja maski u Italiji uvedena je u oktobru prošle godine, kada je zemlja ulazila u drugi talas epidemije, a vlasti su se borile da zaustave rastuće infekcije, podseća agencija Rojters.\nVlada Marija Dragija neprekidno ukida ograničenja od aprila, otvarajući restorane, barove, bioskope i teretane i omogućavajući slobodu kretanja širom zemlje.\nOko 26 odsto Italijana je u potpunosti vakcinisano protiv kovida-19, dok je oko 52 odsto primilo bar jednu injekciju, što je brojka koja je uglavnom u skladu sa ostalim velikim zemljama Evropske unije.\nBroj novozaraženih je trenutno na najnižem nivou u ovoj godini, a pritisak na bolnice polako popušta, zaključuje Rojters.\nItalijamaske na otvorenom\n“Ko to tamo peva” osvaja francusku publiku, više od 3.000 gledalaca za samo tri nedelje\nSRBIN “pao” u ITALIJI: Zaustavljen u rutinskoj kontroli, kad su shvatili šta je URADIO, odmah je UHAPŠEN!\nTragična sudbina DRAGANA CIGANA, čoveka koji je u Italiju otišao u pečalbu, a izgubio…\nItalija: ljudi morati da imaju dokaz da su imuni na korona virus za niz usluga i…\nPripremali ih za KRAJ SVETA! Užas u Italiji, roditelji, članovi sekte brutalno tukli…\nU crkvama jednog okruga u Italiji moguće i kreditnom karticom dati prilog, evo kako…\nNakon nastave na daljinu: Šta je pokazao test o nivou znanja učenika u Italiji,…\nHeroj u Italiji: Autobus se zapalio u tunelu, vozač uspeo da zaustavi vozilo i IZVEO…\nItalija: Zamenik ministra za zdravstvo zalaže se za “zelenu propusnicu”,…


Tužna bh. svakodnevnica: Nagrađeni pisac i magistar radi kao portir – Haber.ba\nBanjalučki književnik Berislav Blagojević dobitnik je godišnje nagrade za najbolju knjigu Udruženja književnika bh. entiteta Republike Srpske (RS), koja govori o besperspektivnosti u malim sredinama. Blagojević o teškoćama može da govori i kroz sopstveno životno iskustvo, jer kao magistar geografskih nauka radi kao portir u Dječijem pozorištu u Banjaluci.\nBerislav Blagojević - SlobodnaEvropa\nNajboljom knjigom u prošloj godini proglašen je Blagojevićev roman Bumerang, a za njega je, kako kaže u razgovoru za “RSE”, nagrada Udruženja književnika bh. entiteta RS značajna zbog toga što je to prva nagrada koju je dobio u bh. entitetu RS.\n“Za mene je izuzetno značajno i to što sam na književnu kartu uspio da lociram grad iz kojeg ja dolazim, to je Brod, s obzirom da se radnja dešava u Brodu i da je, mogao bih slobodno reći Brod i jedan od književnih junaka u ovom djelu. I treća stvar zbog koje je meni ova nagrada bitna, jeste što predstavlja, između ostalog, svojevrsni omaž književniku Voji Čolanoviću koji je rođen u Brodu”, kaže Blagojević u razgovoru za “RSE“…\nTeme:Banja Luka, Berislav Blagojević, izdvojeno, magistar geografskih nauka, pisac, portir


Ministarstvo finansija RS traži 20 miliona KM pozajmice na tržištu kapitala\n13:01 Baka napunila stotu i ima jednu tajnu: “Kud god idem, ja i dalje pjevušim”\n12:41 Više od 200 ljudi čisti jezero Šljivno na Manjači, krajem jula dočekuje prve kupače\n11. jan 2019 226\nMinistarstvo finansija Republike Srpske pokušaće da 21. januara prikupi 20 miliona konvertibilnih maraka na tržištu kapitala Republike Srpske.\nRiječ je o 58. aukciji trezorskih zapisa Republike Srpske koji će biti ponuđeni na period od pola godine.\nMinistarstvo finansija RS se već godinu dana nije zaduživalo emitovanjem trezorskih zapisa, jer je u međuvremenu bila tranša Međunarodnog monetarnog fonda i imali su novac od rekordnog priliva prihoda od poreza na dodatu vrijednost.\nU januaru prošle godine je na aukciji trezorskih zapisa prikupljeno gotovo 20 miliona KM po kamatnoj stopi od 0,3001 odsto sa rokom dospijeća od pola godine.\nAukcija trezorskih zapisa biće organizovana 21. januara, kako kažu u Ministarstvu finansija, radi obezbjeđenja sredstava za namjene propisane Zakonom o zaduživanju, dugu i garancijama Republike Srpske, u skladu sa Odlukom o kratkoročnom zaduživanju Republike Srpske emisijom trezorskih zapisa za 2019. godinu.\n- Navedenom odlukom je definisano da će se, tokom budžetske godine, prilikom zaduživanja po osnovu emitovanih trezorskih zapisa, poštovati kriterijum da maksimalan iznos kratkoročnog duga u toku 2019. godini može biti najviše do osam odsto redovnih prihoda ostvarenih u prethodnoj fiskalnoj godini – navode u Ministarstvu finansija RS.\nBaka napunila stotu i ima jednu tajnu: “Kud god idem, ja i dalje pjevušim”\nViše od 200 ljudi čisti jezero Šljivno na Manjači, krajem jula dočekuje prve kupače


Lončar: U zdravstvene ustanove stiže 11 skenera, pet angio sala - FormatŽabalj\nHome Novosti Lončar: U zdravstvene ustanove stiže 11 skenera, pet angio sala\nOctober 1, 2020 Format Žabalj 0\nOctober 1, 2020 Format Žabalj\nMinistarstvo zdravlja je izdvojilo pet miliona evra za nabavku 11 skenera i pet angio sala, izjavio je ministar zdravlja Zlatibor Lončar, nakon sastanka sa direktorima zdravstvenih ustanova koje će u narednom periodu dobiti novu opremu.\nSkenere će dobiti KBC “Zvezdara”, KC Kragujevac, Opšta bolnica Valjevo, zdravstveni centri Negotin i Užice, Opšta bolnica Ćuprija, Zdravstveni centar Vranje, Opšta bolnica Loznica, ATD Beograd, kao i KCS i to jedan za Polikliniku i jedan za Urgentni centar.\nAngio sale “idu” u Klinički centar Kragujevac, KBC “Zvezdara”, Specijalnu bolnicu “Sveti Sava”, Opštu bolnicu Valjevo i KC Srbije, rekao je Lončar.\nLončar je rekao da su urađene analize i da su skeneri bili stari od 12 do 17 godina, da su se često kvarili i bili van funkcije čekajući servis.\n”Dogovorili smo se da se u međuvremenu obezbedi prostor i obuči kadar za rad”, rekao je ministar i dodao da će nabavka biti sprovedena transparentno.\nKako je rekao, i angio sale u pojedinim ustanovama su morale da se obnove, jer su stare između 10 i 15 godina.\nDok se sprovodi nabavka, kako je rekao, prostor i kadar moraju biti pripremljeni.\n”Ne sećam se da se u Srbiji desilo da u danu donesemo odluku, da kupimo 11 skenera i 5 angio sala. Procenjena vrednost opreme je oko pet miliona evra”, rekao je Lončar.\nNe smemo da se uspavamo u borbi protiv virusa\nLončar je apelovao na sve zdravstvene ustanove da, ukoliko se poveća broj pregleda ili pozitivnih pacijenata na virus korona, o tome obaveste lokalne krizne štabove koji će da donesu dodatne mere.\n“Ne smemo da se uspavamo. Neću tolerisati da negde raste broj, a da se ne donose dodatne mere za to područje. Mislim da jedino tako možemo da držimo situaciju pod kontrolom”, rekao je Lončar.\nU toku je distribucija vakcina protiv sezonskog gripa domovima zdravlja u Srbiji, a imunizacija građana počinje sutra – 1. oktobra.\nLončar je apelovao na hronične bolesnike i pacijente sa udruženim obolenjima da se vakcinišu i da iskoriste izuzetno povoljnu epidemiološku situaciju što se tiče virusa korona.\n“Sada je najmanji rizik da se ode do doma zdravlja i da se ljudi vakcinišu. Vakcina protiv gripa će u mnogome pomoći i u borbi sa virusom korona”, rekao je ministar.\nLončar je naveo da je počela distribucija pneumokokne vakcine u sve domove za stare i da je ima dovoljno za sve korisnike i za sve zaposlene.\n“Vakcina ima i za one druge koji nisu korisnici doma za stare, jer je ona pokazala dobar rezultat i sprečava veće posledice od korona virusa”, rekao je Lončar.\nRezultati nisu konačni, tek treba da se uradi revizija\nLončar je izjavio da podaci koje je izneo epidemiolog Predrag Kon o smrtnosti od kovida 19 nisu konačni i da tek treba da se uradi revizija i da se oni provere.\nLončar je ukazao da je Kon obrazložio da postoje podaci koji nisu ušli u sistem, ali da je saopštavano sve što su znali.\nNa pitanje novinara da li je narušeno poverenje u institucije koje saopštavaju podatke, Lončar je rekao da većina građana ima poverenja u institucije i da to poverenje nije narušeno.\n“Vi možda nemate poverenje, ali velika većina u Srbiji ima. Žao mi je što ste u manjini. Treba se nadati, možda nekada budete u većini. Žao mi je što kao da vam je draže da ima što više mrtvih. Mi se svi borimo da ima što manje mrtvih i da ima što više preživelih i zdravih. Mi smo dokazali da nismo lažovi, a vi razmislite da li su sve vaše informacije tačne”, naveo je ministar.\nSrbija, kako je rekao, ima najbolji rezultat i to joj priznaje ceo svet, ali, dodaje, to nekima ne odgovara.\n“Razumem da vam ne odgovara ovaj rezultat i to je u redu. Vi ne možete da se naviknete da je Srbija najbolja sa rezultatima… Je l’ mislite da ceo svet, sa Svetskom zdravstvenom organizacijom, da svi koji imaju uvid u sve, da je njih neko lagao i da ceo svet laže? Da je Srbija simpatična svima, pa kažu “imate najbolji rezultat” a ne kažu ”Vi lažete””, zaključio je Lončar.\nprevious Situacija u Srbiji bolja nego u zemljama regiona\nnext ŽABALJ: Stigao pokretni mamograf za besplatno snimanje


Radio TV Stara Pazova - Jedinstvo pobedilo Topličanin\nJedinstvo pobedilo Topličanin\nU devetnaestom kolu Prve lige, odbojkaši Jedinstva pobedili su u Staroj Pazovi Topličanin iz Prokuplja sa 3:0 u setovima. Košarkašice Stare Pazove u trećem kolu plej-auta pobedile su Student u Nišu sa 89:80. U dvadesetom kolu Prve Regionalne lige grupa Sever, košarkaši Dunava iz Starih Banovaca izgubili su od Vojvodine u\nNovom Sadu sa 74:64, a Nova Pazova je poražena od Srema u Sremskoj Mitrovici sa 93:68, dok će Stara Pazova i Vojvodina Srbijagas MT igrati u sredu. U osamnaestom kolu Druge Regionalne lige grupa Jug, košarkaši Omladinca iz Novih Banovaca pobedili su kao gosti Vojku sa 70:60. Rukometašice Maks sporta u sedamnaestom kolu Superlige u Novoj Pazovi protiv BMS Mileniuma iz Beograda su igrale 21:21, a rukometaši Nove Pazove poraženi su u sedamnaestom kolu Prve lige grupa Sever od ŽSK-a u Žablju sa 31:24.


Zajednička konferencija za novinare Vučića, Kovačevskog i Rame u Briselu\nBeta 23. juna 2022. 16:20\n„I Edi i Dimitar su bili veoma fer prema Srbiji, pokazali su poštovanje prema Srbiji. Ali video sam da su hrvatski mediji već tokom samita objavili da se vrši ogroman pritisak na Vučića zbog odnosa prema Rusiji“, naveo je predsednik Srbije.\nOn je kazao da je Srbija danas pružila „veliku podršku“ otvaranju pregovora sa Severnom Makedonijom i Albanijom, „kao i mnoge druge zemlje, ali da se opet nije ništa dogodilo“.\n„Ovo što se desilo Severnoj Makedoniji uopšte nije fer. Naši prijatelji iz Skoplja i Tirane su zaslužili da dobiju otvaranje pregovora sa EU. To je neophodnost jer su obe zemlje uradile sve što je trebalo da ispune za otvaranje pregovora“, naveo je.\nVučić je izrazio nezadovoljstvo što je, kako je rekao, u prethodna četiri meseca (od početka ruske invazije na Ukrajine) „u evropskim medijima objavljeno 2.629 članaka o Srbiji, kako ugrožava ceo region, kako ugrožava mir u BiH i na Kosovu, i onda se nije ništa desilo“.\n„Moje pitanje je da li ste videli da se iko izvinio od tih medija za te dezinformacije koje su plasirali narodima EU“, dodao je Vučić.\n„To je jedini način da nas evropske kolege čuju, da budemo saslušani i da shvatimo način na koji oni razmišljaju“, kazao je Vučić.\nKovačevski: Proširenje EU na Zapadni Balkan je ulaganje u bezbednost Unije\nPremijer Severne Makedonije Dimitar Kovačevski izjavio je danas nakon sastanka lidera EU i zemalja Zapadnog Balkana u Briselu da u kontekstu agresije Rusije na Ukrajinu proširenje EU na Zapadni Balkan treba posmatrati kao ulaganje u bezbednost EU.\n„Ruska agresija na Ukrajinu je pretnja za sve zemlje u regionu i u tom kontekstu proširenje EU na Zapadni Balkan treba posmatrati kao neophodnost, ali i ulaganje u bezbednost EU“, rekao je Kovačevski.\nOn je izrazio nezadovoljstvo Severne Makedonije dinamikom procesa pristupanja od početka pregovora.\nU vezi sa vetom Bugarske na početak pregovora sa Severnom Makedonijom, Kovačevski je rekao da je njegova zemlja kandidat blizu 18 godina i da je situacija sa vetom „udarac za kredibilitet EU“.\n„Ono što se sada desilo je ozbiljan problem i ozbiljan udarac za kredibilitet EU… Severna Makedonija i Albanija, ali i region, ne mogu da ostanu zaglavljeni u ovoj situaciji zato što jedna država odbija da se koordiniše i otvori nam evropski put“, naveo je Kovačevski.\nOn je dodao da postupak Bugarske samo otvara prostor za „određene treće strane“ i da je to „izuzetno važno sa geostrateške tačke gledišta“.\nKovačevski je rekao da je vreme za EU da ispuni svoja obećanja pre nego što da nova.\nOn je dodao da će Severna Makedonija tražiti čvrste garancije i od Bugarske i od EU da Bugarska neće postavljati nove uslove u okviru pregovora i bilateralnom protokolu, koji još nije usklađen.\nKovačevski je naveo da inicijativa Otvoreni Balkan nije zamena za Evropsku uniju.\nRama: Nije samo Bugarska problem, već umor EU od proširenja\nPremijer Albanije Edi Rama danas je u Briselu, posle samita lidera EU i Zapadnog Balkana, izrazio razočaranje odnosom Unije prema evrointegracijama regiona, navodeći da nije samo Bugarska problem, već to što se EU umorila od proširenja.\nNa zajedničkoj konferenciji za medije sa liderima Srbije i Severne Makedonije, Rama je rekao da Severna Makedonija čeka 17 godina na otvaranje pregovora sa EU o članstvu, a Albanija osam godina.\n„Od jedne zajedničke vizije i zajednice, EU je postala instrument za pojedinačne članice da stopiraju nešto. Priča sa Bugarskom je sramota. Jedna država nameće nešto svoje, a ostalih 26 ne mogu da urade ništa o tome. Ima dosta navoda da je (predsednik Rusije Vladimir) Putin bolestan, ali ne mogu da kažem da ova kuća ovde deluje zdravo“, naveo je Rama.\nOn je apelovao na lidere EU „da ne ubijaju veru“ Albanaca u evropsku budućnost, navodeći da će njegova zemlja ostati na evropskom putu u uverenju da će postati deo EU.\nRama je kazao da je u Srbiji „realnost potpuno drugačija“ i da je na sastanku sa evropskim liderima „pokušao da objasni“ da 80 odsto građana Srbije podržava ruskog predsednika Putina.\n„Srbija je, protivno svim očekivanjima, tri puta podržala zapadne rezolucije, čak je i glasala za izbacivanje Rusije iz Saveta UN za ljudska prava. Shvatam zahtev da se traži još više od Srbije, ali ne vidim zašto bi se išlo do tih limita. Srbija nije u poziciji da tako brzo prihvati sve sankcije Rusiji, i to može da dovede do kontraefekata“, naveo je Rama.


Saobraćajna kontrola u zonama škola tokom septembra - Far\nSaobraćajna kontrola u zonama škola tokom septembra\nSa početkom nove školske godine patrole saobraćajne policije i školski policajci dežuraju ispred škola. a iz MUP-a Srbije ističu da će tokom septembra policajci dežurati u zonama škola gde je ograničenje 30 kilometara na čas. Ujedno se apeluje na vozače i pešake da budu maksimalno oprezni, a roditeljima se savetuje da svojim primerom učenicima pokažu kako se bezbedno može stići do škole, jer su oni najbolji primer u saobraćaju.\nPrema statističkim podacima, od početka godine nastradalo je čak šestoro dece, jer nisu bila vezana sigurnosnim pojasom, a preko 70 odsto putnika se ne vezuje na zadnjem sedištu.\nKako je najavljeno iz MUP-a, sobraćajna policija vršiće kontrolu u zonama škola sa akcentom na kontrolu brzine kretanja, kontrolu načina prevoženja dece u automobilima i kontrolu prekršaja nepropuštanja pešaka”.\nInače, ove godine u prvi razred je krenulo 64.000 đaka prvaka.\nP. Videnov (izvor: RTS)\nMisija OEBS-a u Srbiji unapređuje bezbednost učenika Zabrinjavajući podaci pod dejstvom alkohola Pooštravaju se kontrole na putevima u Srbiji PU Pirot: Uhapšena osoba osumnjičena za tri teške krađe u Dimitrovgradu i Pirotu\nApelMUPOprez za volanomSaobraćajna kontrolaškoleSrbijaĐaci prvaci\nFoto dana: Crno More\nDimitrovgradskim predškolarcima dodeljen pribor na početku nove radne godine\nšest + = trinaest\nPlaćanje prekršajnih kazni elektronskim putem\nOprezno na putu zbog magle\nZaharijev podržava inicijativu za spuštanje cenzusa\nPreporuka Ministarstva prosvete obrazovnim ustanovama zbog z...\nMineko grup planira izgradnju rudnika u Bosilegradu


Beta\t 10. septembra 2015. 21:25\nAmerički bokser Flojd Mejveder rekao je danas da nije prekršio pravila kada je primio injekciju infuzije posle merenja uoči “borbe veka” sa Menijem Pakjaom u maju u Las Vegasu.\nU izveštajima koji su juče objavljeni, navedeno je da su predstavnici Američke anti-doping agencije (USADA) videli da Mejveder u svojoj kući u Las Vegasu prima injekciju infuzije, kada su došli po uzorak njegovog urina posle merenja.\nUSADA o tome nije obavestila Sportsku komisiju Nevade, koja je bila zadužena za tu borbu.\nMultivitamini i soli iz injekcije nisu zabranjeni, ali većina anti-doping agencija zabranjuje njihovu upotrebu intravenski, pošto na taj način može da se sakrije upotreba drugih zabranjenih supstanci.\nTokom 19-godišnje karijere Mejveder nikada nije bio pozitivan na zabranjene supstance, a njegov tim saopštio je da je bokser primio injekciju zbog rehidratacije.\nInspektori USADA naveli su da je Mejveder otvorio infuziju pred njima i da u njoj nije bilo zabranjenih supstanci.\nSportska komisija Nevade saopštila je da je “izuzetno razočarana” postupkom USADA.\n“Kao što je i USADA potvrdila, nisam počinio nikakave prekršaje. Uvek sam poštovao pravila Nevade i USADA, zlatni standard testiranja na zabranjene supstance. Ne smemo zaboraviti da sam ja bio taj koji je pre šest godina insistirao da se podigne nivo testiranja za sve moje borbe”, rekao je Mejveder.\n“Kao rezultat toga, sada se u boksu obavlja više doping testova i svest o njihovom značaju je veća nego ikad pre. Veoma sam ponosan što sam čist sportista i nastaviću da se borim za to”, dodao je svetski šampion u velter kategoriji u verzijama WBA, WBC i WBO.\nSportska komisija Nevade je 22. maja saopštila da su Mejveder i Pakjao testirani po 19 puta uoči “borbe veka” i da su svi nalazi na nedozvoljene supstance bili negativni.\nBorba Mejvedera i Pakjaa 2. maja bila je jedan od najiščekivanijih mečeva u istoriji boksa, ugovarana je pet godina, a jedna od prepreka bilo je i obavljanje nasumičnih doping testova, na kojima je Mejveder insistirao.\nMejveder je tada pobedio jednoglasnom odlukom sudija i ostao neporažen u svih 48 mečeva.\nMejveder (38) će u subotu boksovati poslednji meč u karijeri protiv sunarodnika Andrea Berta u Las Vegasu.


7 Mps / 42%\nPoslednja izmena 12:35\n29.10.2017 u 15:43\nOluja pogodila centralnu Evropu, petoro poginulih\nPrag, Varšava, Berlin - Najmanje pet osoba je poginulo u nevremenu, koje je danas pogodilo severne i centralne delove Evrope, izazivajući nestanak struje i prekid saobraćaja. Dve osobe su stradale u Poljskoj, a dve u Češkoj kada je na njih palo drveće, dok se u Nemačkoj jedna osoba utopila. U Češkoj je žena nastradala u gradu Trebiču, a stariji muškarac u severoistočnom delu Praga, preneo je AFP. Jedna od žrtava je vožac automobila u Poljskoj, koji je poginuo kada je naleteo na granu koja je pala na put u blizini sevrozapadnog grada Ščećina, saopštili su vatrogasci. Snažan vetar izazvao je obustavu saobraćaja na nekoliko putnih i železnickih pravaca u Češkoj. Zatvoren je Praški zoološki vrt, ali aerodrom funkcioniše neometano, navodi Rojters. Nekoliko reka na severu zemlje dostiglo\n29.10.2017 u 12:06\nOluja u Poljskoj i Češkoj, ima stradalih\nVARŠAVA/PRAG – U olujnom nevremenu koje od jutros traje u srednjoj Evropi sa udarima vetra i od 160 kilometara na čas, poginula su dvojica vozača na zapadu Poljske, a u Češkoj muškarac i žena na ulici kada se na njih obrušilo drvo. Na severozapadu Poljske je poginuo vozač kada je naleteo na oboreno drvo na putu, a na zapadu u regionu Opola, vetar je srušio drvo na automobil u kome je vozač poginuo na mestu a suvozač je povređen. U Češkoj, na jugu zemlje, poginuo je muškarac kada je udar vetra oborio na njega na ulici drvo a na isti način je poginula i jedna žena na istoku zemlje. Vlasti u Poljskoj i Češkoj mole građane da ne izlazi bez preke potrebe, jer orkan Gregor još jača sa zapada a očekuje se da će olujno nevreme početi da jenjava tek večeras. U luci Gdanjsk na Baltičkom moru\n27.10.2017 u 10:00\nŠidlo: Nema povratka Evropi kakva je bila pre migrantske krize\nVARŠAVA – Za jačanje evroskeptičnog raspoloženja u Evropi poljska premijerka Beata Šidlo optužila je danas samu Evropsku uniju (EU) i njenu nesposobnost da rešava migracijsku krizu i poručila u intervjuu za poljsku štampu da nema povratka Evropi kakva je bila pre migracijske krize. „Mislim da je migracijska kriza bila prekretnica u razmišljanju i postupanju Unije. Nema povratka u tu Evropu koja je bila pre nje. To što u mnogim zemljama Evrope postaju veoma glasne evroskeptične stranke, to je plod te krize”, kazala je Beata Šidlo u intervjuu listu Polska tajms. Razmimoilaženje prokatoličke, konzervativne poljske vlade i uticajne Poljske katoličke crkve oko primanja izbeglica, premijerka je objasnila time što crkva može da dozvoli sebi luksuz milosrđa, ali vlada mora da bude\n20.10.2017 u 20:29\nPoljska: Napad nožem, jedna osoba poginula, 9 povređeno, nije terorizam\nVARŠAVA – Poljska policija uhapsila je 27. godišnjeg napadača koji je u šoping centru u gradu Stalova Vola nožem usmrtio jednu, a ranio devet osoba i saopštila da, po svemu sudeći, napad nije povezan sa terorizmom. Policija je identifikovala napadača kao Konrada K. i navela da on nema kriminalni dosije i da je bio trezan u trenutku napada, prenosi AFP. Policija utvrđuje da li je bio pod dejstvom droga. Povređeni su zbrinuti u bolnicama u gradovima Stalova Vola, Tarnobžeg i Sandomirž, prenosi AP. Portparol policije Andžej Viršina rekao je da se napad dogodio posle podne oštrim predmetom, a da je napadač Poljak iz Stalova Vole. Policijski zvaničnik Ana Kle kaže za agenciju PAP da je napad izvršen nožem, a da je u bolnici preminula jedna 50-godišnja žena. „On je\n20.10.2017 u 10:52\nPoljak se zapalio u znak protesta protiv vlasti\nVaršava - Poljak koji se zapalio na ulici u Varšavi protestujući zbog vlasti u Poljskoj u ;kritičnom je stanju, javila je danas poljska privatna televizija Polsat. Čovek se juče zapalio u centru Varšave, pred Palatom kulture i nauke poput čehoslovačkog studenta Jana Palaha 1969. godine. Iako su prolaznici pohitali u pomoć i ugasili vatru na njegovoj odeći, prevezen je hitno u bolnicu. Taj 54-godišnji Poljak prvo je pred Palatom kulture delio letke u kojima objašnjava da se na takav očajnički čin odlučio zbog toga u šta sadašnje vlasti konzervativne stranke Pravo i Pravda Jaroslava Kačinjskog pretvaraju Poljsku i moli prolaznike i lekare da ne pokušavaju da spasu njegov život. „Ne upućujem nikakve apele sadašnjim vlastima, jer to ne bi donelo nikakv rezultat. Ali želeo bih da lider\n18.09.2017 u 15:50\nPoljski bračni par oteo svoju tek rođenu bebu iz bolnice da je ne vakcinišu\nVARŠAVA - Poljska policija od petka traga za mladim poljskim bračnim parom koji je iz bolnice u Bjalogradu na severozapadu zemlje oteo svoju tek rođenu bebu, pošto se posvađao s lekarima jer nije hteo da dozvoli da se beba okupa, testira na žuticu, dobije vitamin K, a odbio je i da beba primi prve vakcine. Devojčica je rođena u 37. nedelji trudnoće, u porođaju bez komplikacija ali nedovoljno teška. Lekari su prvog dana posle porođaja tražili od suda da privremeno ograniči roditeljska prava kada su roditelji bebe odbili uobičajenu terapiju i da beba primi prve vakcine. „Plašili smo se za zdravlje novorođenčeta. Bilo je nužno da se dogovorimo, a tu ni u najmanjoj meri dogovor nije bio moguć. Roditelji su odbili da se bilo šta radi sa detetom. Lekari su dugo razgovarali sa majkom, ali\n08.09.2017 u 15:22\nBerlin: pitanje reparacija Poljskoj rešeno još 1953. godine\nBerlin - Nemačka ne treba da plati ratne reparacije Poljskoj pošto je ta stvar rešena još 1953. godine, saopštila je danas nemačka vlada posle navoda iz Varšave da imaju „prava” da to traže. „Sa stanovišta savezne vlade nema nikakvog razloga da se sumnja u sudsku validnost odustajanja od ratne odštete iz 1953. Od tada je za nas to pitanje definitivno rešeno sa pravnog i političkog stanovišta”, rekao je Štefen Zajbert, portparol nemačke kancelarke Angele Merkel. On je istakao i da je Varšava potvrdila da odustaje od ratnih reparacija više puta, 1970. i 2004, na primer. Poljska vlada osporava validnost odustajanja od reparacija 1953. godine, ocenjujući da Varšava, koja je tada bila u okviru komunističkog bloka, delovala pod pritiskom Sovjetskog Saveza. Poljska premijerka Beata Šildo, iz\n06.09.2017 u 14:15\nEU zbog migranata preti Češkoj, Mađarskoj i Poljskoj\nBrisel - Evropska unija uskoro bi mogla da pokrene pravne mere protiv Češke, Mađarske i Poljske ako ne ispune obaveze da prime izbeglice prema planu Brisela, izjavio je komesar EU za migracije Dimitris Avramopulos. Evropska komisija je već pokrenula proceduru zbog kršenja propisa protiv tih država zbog odbijanja da prihvate hiljade izbeglice koje su došle u Italiju i Grčku u prethodne dve godne, preneo je Asošijetid pres. Avramopulos je rekao da će Evropska komisija, ako te tri države „u narednim nedeljama” ništa ne urade, razmotriti „poslednji korak u proceduri za kršenje propisa, da se zbog Poljske, Mađarske i Češke obrati Evropskom sudu pravde”. Zemlje Višegeadske četvorke, koja pored te tri države obuhvata i Slovačku, odbile su da prihvate izbelgice prema planu EU, ali je\n30.08.2017 u 15:44\nPoljak preplivao Baltičko more od Poljske do danskog ostrva\nVARŠAVA - Poljski šampion u plivanju 26-godišnji Sebastijan Karas, prema navodima Plivačkog saveza te zemlje, izveo je „ogromni podvig” time što je bez prekida plivao Baltičkim morem od Poljske do danskog ostrva Bornholm, prenosi AP. Marcin Pževorski, koji je pomagao Karasu da izvede ovaj poduhvat, kazao je ovoj agenciji da je plivač krenuo u ponedeljak uveče iz poljskog lučkog grada Kolobžeg i da je nakon više od 28 časova provedenih u vodi, stigao do plaže u Bornholmu, preplivavši razdaljinu od 100 kilometara. Prema rečima Pževorskog, Karas je nosio plivačko odelo i na svakih 40 minuta dobio topli blendirani obrok. Danski list „Bornholms tidende” je objavio da je Karas kasno sinoć doplivao do plaže pod nazivom Dueode. Predsednik Plivačkog saveza Poljske Pavel Slominski kazao\n29.08.2017 u 21:11\nČeka se odluka Makrona\nPošto je istekao rok od mesec dana koji je Varšava dobila od Brisela da razmotri primedbe i obavesti administraciju šta će preduzeti povodom zamerki na pravosudni sistem – Poljska je odgovorila da je sa njenim pravosuđem sve u redu. I ne samo to, vlada Beate Šidlo je u ponedeljak navela da je vladavina prava u Poljskoj u skladu s evropskim standardima i konstatovala da je zabrinutost Evropske komisije neosnovana.\nNestašica maski u Kragujevcu, građani ih kupuju i šalji u inostranstvo\n26.02.2020 u 12:31\nPrvi slučaj koronavirusa u Grčkoj\n26.02.2020 u 12:29\nLabud koji je pao u dvorište – na sigurnom\n26.02.2020 u 12:25\nBerza u Americi izgubila 1.700 milijardi dolara vrednosti za samo dva dana\n26.02.2020 u 12:03\nOdskočna daska za „večiti derbi”


Đurić u Zvečanu: Bez ideje srpskog KiM-a ne bi ni bilo Karađorđevog ustanka | KoSSev\nĐurić u Zvečanu: Bez ideje srpskog KiM-a ne bi ni bilo Karađorđevog ustanka\nPonedeljak 15. februar 2016, 14:55\nBez ideje srpskog Kosova i Metohije ne bi ni bilo Karađorđevog ustanka, a sa svim tim, sigurno, ni vaskrsa srpske države, poručio je danas u Zvečanu direktor Kancelarije za Kosovo i Metohiju, Marko Đurić. On je danas prisustvovao svečanoj akademiji povodom obeležavanja Dana državnosti Republike Srbije, koju su zajednički organizovale četiri opštine sa Severa - Severna Mitrovica, Zvečan, Leposavić i Zubin Potok. Srbi su čvrsto opredeljeni da ostanu na Kosovu i Metohiji, poručio je, sa druge strane, predsednik Privremenog organa opštine u kojoj se i održala proslava - Ivan Todosijević.\n"Srbi, danas, na Kosovu i Metohiji, sticajem okolnosti moraju da iskoriste sav svoj demokratski potencijal i nacionalnu vitalnost da se izbore za prava koje je naš narod pre dva veka tražio za sebe i garantovao drugima," kazao je Đurić i dodao:\n"Da bismo bili uspešni, moramo da budemo saglasni oko naših ciljeva, oko onoga što nam pripada. Za sam početak, to jeste Zajednica srpskih opština."\nOn je takođe istakao da su "nama ovde na KiM-u sredstava ograničena", a okolnosti "nametnute" i da "naša revolucija mora biti demokratska".\n"Nije Karađorđevim ustanicima bilo potrebno moralno političko vaspitanje, jer svakom od njih je, u trenutku dok se opraštao od porodice i kretao da bije Turke - odzvanjala Lazareva kletva," naveo je dalje Đurić, dodajući:\n"I baš kao što su se ustanici 1804. godine napijali sa kosovskog izvora, tako i mi danas pijemo duhovnu vodu sa zajedničkog praizvorišta."\nOn je istovremeno poručio da Sretenje, pored Vidovdana, mora da ostane "ispisano zlatnim slovima".\nTodosijević: Ostanemo li mi i Srbija ostaje\nPredsednik Privremenog organa opštine Zvečan, Ivan Todosijević, istakao je na današnjoj svečanoj akademiji da su Srbi čvrsto opredeljeni da ostanu na Kosovu i Metohiji.\n"Mi danas slavimo uspomenu na ratnike i ustavopisce, slavimo uspomenu na one koji su sudbinu našeg naroda nosili tako hrabno i požrtvovano. Na nama je danas da pokušamo da ličimo na njih - da budemo hrabri kao ustanici i mudri kao ustavopisci. Ovakve osobine, a pre svega mudrost i hrabrost, potrebne su nama Srbima na KiM-u. Mi smo čvrsto opredeljeni da ostanemo na KiM-u. Ostanemo li mi i Srbija ostaje," kazao je on.\nTodosijević je, takođe, dodao da uspesi Srbije - otvaranje poglavlja u procesu pregovora sa EU, ne bi bili mogući bez Srba sa KiM-a.\n"Ne bi bilo otvaranja poglavlja i ne bi bilo tako lepih i velikih reči koje se danas govore o Srbiji da nije hrabrosti, poverenja koje Srbi sa KiM-a ukazuju državi Srbiji, Vladi Republike Srbije i premijeru Aleksandru Vučiću," naveo je Todosijević, dodajući:\n"Nosimo bolne i teške kompromise, pri tom ne gledajući naše dvorište već i izvan njega. Time pokazujemo koliko volimo Srbiju. Borba ove generacije zato je možda i toliko teška, jer moramo da sačuvamo Srbiju, sebe i nadu u bolja vremena, priliku za našu decu da se školuju i nađu zaposlenje."\nSvečanoj akademiji u Zvečanu su, pored direktora kancelarije za KiM Marka Đurića, prisustvovali i zamenik kosovskog premijera, Branimir Stojanović, ministar za zajednice i povratak u kosovskoj vladi - Dalibor Jevtić, predsednik Srpske liste - Slavko Simić. Takođe, prisutan je bio i kosovski gradonačelnik Zvečana - Vučina Janković, gradonačelnik Gračanice Vladeta Kostić, kao i predsednik Privremenog organa opštine Kosovska Mitrovica Aleksandar Spirić.\nObeležavanje Dana državnosti Srbije na KiM-u upriličili su svojim nastupom crkveni hor "Branislav Nušić" iz Kosovske Mitrovice, Mis Srbije za 2015. godinu Katarina Šulkić, KUD "Zvečan", kao i dramski umetnik iz Beograda Lepomir Ivković.\nProtekle dve godine obeležavanje Sretenja na Severu Kosova odvijalo se paralelno. Pored aktuelnih predstavnika vlasti, svečane sednice sa većim brojem prisutnih organizovala je i sada opoziciona Skupština Autonomne pokrajine Kosova i Metohije. Ove godine, međutim, SAP KiM nije organizovala svoju proslavu.


Datum poslednjeg ažuriranja 08/10/2021\nU julu 2015. i dodatnom obaveštenju u februaru 2016. smo objavili da zatvarač kod nekih digitalnih SLR fotoaparata Nikon D750 proizvedenih između oktobra 2014. i juna 2015. ne funkcioniše normalno, što ponekad dovodi do pojave senki na delovima slika. Od tog trenutka, daljim istraživanjem smo došli do saznanja da isti problem može da se pojavi kod modela fotoaparata D750 proizvedenih u periodu od jula do septembra 2014. i od jula 2015. do septembra 2016.\nZbog toga svi modeli D750 proizvedeni u periodu od jula 2014. do septembra 2016. ispunjavaju uslove za proveru i popravku zatvarača. Upite koji se odnose na ovaj problem uputite najbližem Nikon servisnom centru.\nDa biste proverili da li vaš fotoaparat spada među modele kod kojih se ovaj problem javlja, kliknite na dugme Serijski brojevi odgovarajućih proizvoda u nastavku i unesite serijski broj za D750 u skladu sa uputstvima. Serijski broj fotoaparata ćemo uporediti sa brojevima odgovarajućih proizvoda. Ako vaš fotoaparat spada među modele kod kojih se ovaj problem javlja, prikazaće se uputstva za podnošenje zahteva za popravku. U suprotnom, budite uvereni da fotoaparat ne zahteva nikakve popravke i možete da nastavite da ga koristite bez brige o ovom problemu.\nSerijski broj fotoaparata je sedmocifreni broj označen crvenim okvirom na dolenavedenoj slici.\nAko posedujete digitalni SLR fotoaparat Nikon D750 sa navedenim problemom, obratite se najbližem Nikon servisnom centru. Serviseri će zadržati vaš fotoaparat i besplatno ispitati i popraviti zatvarač, čak i ako je garancija fotoaparata istekla.\nViše informacija o tome kako da vratite fotoaparat u Nikon servisni centar možete da dobijete ako se obratite korisničkoj podršci kompanije Nikon.\nNikon će nastaviti da preduzima sve moguće mere za poboljšanje kvaliteta proizvoda. Hvala vam još jednom što ste za svoje fotografske potrebe odabrali Nikon.\nKorisnicima digitalnog SLR fotoaparata Nikon D750 – mogućnost pojave odbleska usled izvora jakog svetla (ažurirano 09. 1. 2015.)


Vlada RS o izmjenama zakona o sudskim taksama | BHRT\nSvjetlana Topalić, 27/06/2019\nVlada Republike Srpske trebalo bi da na današnjoj sjednici u Banjaluci razmatra Nacrt zakona o izmjeni Zakona o sudskim taksama.\nNa dnevnom redu je i prijedlog uredbe o uslovima za davanje saglasnosti Javnom preduzeću “Lutrija Republike Srpske” iz Banjaluke za osnivanje privrednog društva za priređivanje igara na sreću.\nPredviđeno je da bude razmotrena i informacija o završetku aktivnosti na “Rekonstrukciji i opremanju Centralnog medicinskog bloka i izgradnji novog Sjevernog krila CMB Univerzitetskog kliničkog centra Republike Srpske u Banjaluci.\nPred ministrima je i informacija o stanju u oblasti telekomunikacija u Republici Srpskoj, informacije o stanju u oblasti prerađivačke industrije za prošlu godinu, kao i informacija o sprovođenju mjera i aktivnosti iz republičkih akcionih planova za realizaciju preporuka Evropske komisije sa tri ciklusa sastanaka sektorskih pododbora za praćenje SSP, između EU i BiH.\nPlanirano je i da bude razmotren izvještaj o stanju u bankarskom sistemu Republike Srpske za prošlu godinu i izvještaj o poslovanju i rezultatima rada sa finansijskim izvještajem Agencije za bankarstvo Republike Srpske za 2018.\nNa današnjoj sjednici trebalo bi da bude razmotren i dokument okvirnog budžeta Republike Srpske za period 2020-2022. godina, kao i prijedlog odluke o izmjenama odluke o usvajanju Akcionog plana zapošljavanja u Republici Srpskoj za ovu godinu.\nOznake #izmjene zakona o sudskim taksama #Vlada RS\nVelike kazne za "Folksvagen" i "Fijat-Krajsler"\nMaduro neće slati delegaciju na pregovore sa opozicijom\nMUP RS: Počinje isporuka oklopnih vozila “Despot”


Predsednik Barak Obama govori na sastanku sa šefovima diplomatskih misija u Stejt departmentu, 14. marta 2016.\nPredsednik Barak Obama u nedelju putuje u istorijsku posetu Kubi pošto su dve zemlje odlučile da normalizuuju odnose posle 55 godina prekida.\nBarak Obama će biti prvi američki predsednik koji će posetiti Kubu u poslednjih gotovo 90 godina i direktno izneti Kubancima svoju viziju budućnosti. Neprijatelji iz doba Hladnog rata obnovili su diplomateks odnose pre 8 meseci. Predsednik Obama je tom prilikom poručio:\n„Diplomatija, koja uključuje i okretanje nove stranice posle neuspele politike iz prošlosti, jeste način na koji otvaramo novo poglavlje u odnosima sa kubanskim narodom.“\nSjedinjene Države su ublažile trgovinske i putne restrikcije, a Obama se nada da će pronaći i druge načine za aktivnije učešće Kube i njenog naroda.\nAmerički predsednik će se sastati sa kubanskim domaćinom Raulom Kastrom i sa njim razgovarati o pitanjima od zajedničkog interesa, uključujući i ona o kojima se dve zemlje ne slažu, poput ljudskih prava.\nAnalitičari smatraju da će kubanska vlada morati da unese neke izmene:\n„Mislim da oni shvatajku da kubanski narod mora da ima ključnu ulogu da vi sve ovo uspelo. Kubanci slobodnije učestvuju u eknomskim aktivnostima, što će se verovatno nastaviti, a bilo bi potrebmo da slobodnije učestvuju i u politici,“ kaže politički analitičar Mark Henson.\nVrhunac posete biće direktno obraćanje predsednika Obame Kubancima kada će se osvrnuti na bolnu prošlost i govoriti o budućnosti koja obećava.\nMedjutim, Kongres u kome republikanci imaju većinu i koji jedino može da ukine 55–godišnji embargo nije uveren u to. Da bi dao zamah novoj politici prema Kubi i posle isteka njegovog madata Obami je potrebna dvostranačka podrška. To je razlog zbog koga na put vodi i dvostranačku delegaciju zakonodavaca.\n„On mora da pokaže da nova politika donosi rezultate kako u ekonomiji tako i diplomatski kako bi sledeći predsednik, bez obzira ko to bio, mogao da kaže – ova politika donosi rezultate, ona je u nacionalnom interesu,“ ističe profesor političkih nauka na Američkom univerzitetu u Vašingtonu," Vilijam Liogrand.\nBela kuća ističe da istorijska poseta predsednika Obame ima za cilj da učini proces normalizacije američko-kubanskih odnosa nepovratnim.


Izraelski borbeni avioni srušili su u subotu uveče tunel koji je izgradio ekstremistički pokret Hamas duž granice s pojasom Gaze, saopštila je izraelska vojska.\nTunel dugačak 1,5 kilometara prostirao se ispod graničnog prelaza Kerem Šalom na jugu pojasa Gaze, glavnog punkta za humanitarnu pomoć u Gazi i ispod strateških cevovoda za gas i gorivo.\nTaj prelaz je glavna linija snabdevanja pojasa Gaze i preko njega prelazi oko 500 kamiona dnevno, noseći robu s druge palestinske teritorije Zapadne obale preko Izraela.\nKako se navodi u saopštenju, borbeni avioni su srušili deo tunela, a novo "sofisticirano" oružje je uništilo ostatak.\nIzraelska vojska saopštila je da je već neko vreme pratila izgradnju tunela.\nNapetost je pojačana kraj granice s Gazom od kako je predsednik SAD Donald Tramp 6. decembra saopštio da priznaje Jerusalim samo kao izraelski glavni grad.


Izvor: Mondo, 12.Nov.2018, 20:30\nU razgovoru sa novinarima na vanrednoj konferenciij za medije, predsednik Budućnosti Dragan Bokan u ponedeljak je pružio podršku treneru Aleksandru Džikiću i najavio promene u ekipi.\n"Ako tržište bude dozvoljavalo biće promena u igračkom kadru", izjavio je on.\nIstog dana, podgorički >> Pročitaj celu vest na sajtu Mondo << mediji objavili su ime jednog od kandidata za dolazak u redove šampiona ABA lige. Prema pisanju "Dnevnih novina", želja "plavih" je američki plejmejker Kodi Miler Mekintajer (24 godine, 191 centimetar).\nBivši student koledža Vejk Forest (2012-2016) trenutno igra za razvojni tim Dalasa, "Teksaks ledžends", ali za sobom ima dvogodišnje iskustvo nastupa u Evropi, jer je u takmičarskoj 2016/17 bio član nemačkog kluba Leven bers, a prošlu sezonu proveo je u ruskoj Parmi.\nMekintajer je u Nemačkoj bio vodeći strelac lige sa 17,2 poena, a zapažen je bio i u VTB ligi, gde je prosečno postizao 16 poena, uz po pet skokova i osam asistencija.\nS obzirom na slab utisak koji su u Budućnosti ostavili inostrane novajlije (sa izuzetkom Alena Omića), iznenađenje bi bilo ako bi spisak do sada "precrtanih" spao samo na ime Arona Krafta, koji je posle raskida ugovora otišao u Trento.\n"Konstatovali smo da većina igrača igra ispod očekivanja. Pri tom ne mislim samo na pojačanja, već i na igrače koji su sa nama bili u prethodnoj sezoni, a koji ove godine imaju veću nadoknadu. Najveći problem je sam pristup igri".\nBOKAN: "VEĆINA IGRA ISPOD OČEKIVANJA" Foto: MONDO\nPredsednik Budućnosti Dragan Bokan je u obraćanju novinarima preneo utiske Upravnog odbora.\n"Konstatovali smo da većina igrača igra ispod očekivanja. Pritom ne mislim samo na pojačanja, već i na igrače koji su sa nama bili u prethodnoj sezoni, a koji ove godine imaju veću nadoknadu. Najveći problem je sam pristup igri", izjavio je on.\nStav KK Budućnosti je da se podrži stručni štab i da se krene dalje uz promene u igračkom kadru.\n"Odluka upravnog odbora je da da šansu stručnom štabu da se pojačavanjem igračkog kadra vrati na pobedničku stazu. Kako sada stvari stoje, o eventualnim promenama ćemo vas informisati na narednoj pres konferenciji, najverovatnije već u sredu".\n"Svi dobro znamo da brza rešenja nisu uvek i najbolja rešenja. Činjenica je da smo svi nezadovoljni, ali je veoma nezahvalan momenat za dovođenje pojačanja. Svesni smo odgovornosti koju imamo pred našim navijačima i celokupnom košarkaškom javnošću, kao i toga da ne treba da urušimo ono što smo do sada stvorili. Pomno ćemo pratiti dalja dešavanja u klubu i biti spremni da brzo reagujemo", dodao je Bokan.


12.01.2017 Na Međunarodnom aerodromu Sarajevo prvi put izvedena simulacija otmice zrakoplova\nU utorak 10.01.2017. je na Međunarodnom aerodromu Sarajevo prvi put izvedena simulacija otmice zrakoplova. Cilj vježbe je bio ocijeniti efikasnost plana mjera i postupaka u izvanrednim situacijama na aerodromu.\nŠtab akcije, vježbu je ocijenio uspješnom, te pohvalio spremnost, koordinaciju i suradnju svih sudionika.\nDirektor Međunarodnog aerodroma Sarajevo Armin Kajmaković je izrazio nadu da do stvarne primjene ovakvih aktivnosti neće doći, ali i zadovoljstvo uspješno održanom vježbom, koja je pokazala da je aerodrom Sarajevo, kao i ostale nadležne sigurnosne agencije u potpunosti spreman odgovoriti situaciji.\nUz zaposlenike Međunarodnog aerodroma Sarajevo, u vježbi su sudjelovali i predstavnici SIPA-e, Granične policije BiH, BHANSA-e, Službe za hitnu medicinsku pomoć i Vatrogasne službe aerodroma Sarajevo.\nSimulacijom otmice zrakoplova, provjerava se sistem rada, uvezanost i spremnost nadležnih domaćih i međunarodnih institucija da se nose sa ovakvim situacijama.


Finalista X Factora snimio pesmu sa Beatshakersima – Tračara\nFinalista X Factora snimio pesmu sa Beatshakersima\nPopularni DJ duo The Beatshakers i talentovani finalista X Factora, Mladen Lukić sada poznat pod pseudonimom Bak Sheesh (Bakšiš) objavili su zajedničku pesmu I’ll be there for you koja pretenduje da postane pravi letnji hit!\nPoznati po tome da sarađuju samo sa vrhunskim vokalima poput Aleksandre Radović, Sonje Bakić, grupe Van Gog itd tvorci popularnog hita Ma Cherie Ivan i Kole prezadovoljni su novom saradnjom:\n“Imali smo u planu da uradimo singl, a u tom trenutku počeo je da se emituje “X Faktor” gde smo videli i čuli Mladena. Svaki njegov nastup je bio baš po našem ukusu, tako da smo lako odlučili sa kim ćemo ovog puta raditi! Glasali smo namerno protiv njega kako bismo što pre ušli u studio!”sa osmehom kažu poznati didžejevi, dok Mladen dodaje:\n“Bio sam prijatno iznenađen pozivom da sarađujemo! Već na prvom razgovoru pustili su mi pesmu koja ostaje u glavi nakon samo jednog slušanja, tako da se ni jednog trenutka nisam dvoumio! Odmah smo se skapirali, uvek je veselo kad god se okupimo, pa verujem da je ovo početak sjajne saradnje. Pesma je veoma zanimljiva, puna dobrog ritma: vesela je i ima interesantan prizvuk Irske! Veoma smo zadovoljni i jedva čekamo da čujemo prve komentare publike!”\nbeatshakers, mladen lukić, x factor\nPrevPrethodna vest‘Budva na pjenu od mora’ ponovo na Prvoj?\nNaredna vestFaca Ane Nikolić koju nećete zaboravitiNext\nKneževa ćerka nova pevačica SevdahBABY\nSevdahBaby & Djixx objavili spot ‘Zaboravi sve’


Mert ima 19 godina, visok je 196 cm i igra na poziciji plejmejkera. Prošle godine je nosio dres turske Darušafake za koju je u Evroligi beležio prosečno tri poena po meču.\n- Želim da istaknem da sam jako srećan što sam u Dinamiku i uzbuđen sam što ću zaigrati u nedelju. Iako je Dinamik mlad klub, prisutna je porodična atmosfera i osećam se odlično. Osim mojih saigrača koji su mi dosta pomogli, trener Miro Alilović je jedan od glavnih faktora zbog kojih sam odlučio da dođem u Beograd. Njegovo iskustvo u razvoju igrača mi puno znači i mislim da ću tako najbolje ostvariti svoj cilj – igranja košarke na najvišem nivou u Evropi. Naš cilj je da sezonu završimo na vrhu tabele u domaćoj i regionalnoj ligi, kao i da igramo košarku kojoj ćemo uživati i mi i publika. Nisam bio siguran kako ću se adaptirati u Beogradu, ali sam se jako brzo navikao. Grad je veoma lep, kao manja verzija Istanbula i presrećan sam što sam ovde.\nDinamik će u nedelju u 19 u Hali Sportova na Novom Beogradu igrati derbi Košarkaške lige Srbije protiv ekipe Borca iz Čačka, koja je verovatno jedna od najvećih rivala Dorćolaca u borbi za prvo mesto na tabeli.


Srpskoj naprednoj stranci u Kikindi prioritet je briga o starima – TV Kikinda\nSrpskoj naprednoj stranci u Kikindi prioritet je briga o starima\nSrpskoj naprednoj stranci u Kikindi je jedan od prioriteta briga o najstarijima, jer su oni najzaslužniji za uspeh reformi i ekonomskog jačanja Srbije. Grad, kao i sama država se trudi da im se odgovornim radom, na sve moguće načine oduži.\nJedan od načina je i organizacija besplatnih izleta sa ciljem da se najstarijim sugrađanima pruži mogućnost da obnove i obogate svoje znanje o prirodnim lepotama naše države.\nTo, očigledno je, smeta ujedinjenoj opoziciji u Kikindi i njihovom, sada već neprikosnovenom lideru, Mikiju Paniću. Smeta mu što su otvorene fabrike u kojima Kikinđani rade, smeta mu što se ljudi zapošljavaju, smeta mu što se Kikinda gradi, a sad mu smeta i što se za penzionere organizuju besplatni izleti!\nGradska vlast će i dalje izlaziti u susret svojim najstarijim sugrađanima bez obzira na protivljenje Panića i njegovih istomišljenika, a možda će i, samo zbog Mikija Panića, organizovati takmičenje u džabalebarenju u kome, verujemo, nema neku ozbiljniju konkurenciju na ovim prostorima, pa da i on, siroma’ u nečemu pobedi.\n← Kod crnih sorti grožđa prinos će biti umanjen Potpisani novi kolektivni ugovori za kikindski javni sektor →


Decenija Magičnog doručka\nKompanija METRO i banka Crédit Agricole Srbija, u saradnji sa Sekretarijatom za obrazovanje i dečiju zaštitu Grada Beograda i Bankom hrane obeležili su danas jubilarnu, desetu, godinu postojanja humanitarne akcije „Magični doručak“, u školi za učenike oštećenog vida „Veljko Ramadanović“, u Zemunu.\nPodrška srećnijem detinjstvu, kroz zdraviju i kvalitetniju ishranu, osnovna je misija ovog humanitarnog projekta namenjenog školama za decu sa posebnim potrebama, širom Srbije, a kojim je ove godine prikupljeno preko 6 tona hrane. Humanitarna akcija je trajala od 14. marta do 10. aprila, a svečano obeležavanje održano je danas u zemunskoj školi „Veljko Ramadanović“.\nOvogodišnji „Magični doručak“ otvorio je gradonačelnik Beograda, Prof. dr Zoran Radojičić, koji je posebno istakao važnost pružanja uslova za srećnije detinjstvo našim najmlađim građanima.\nProgram je bio zabavnog i edukativnog karaktera, uz podršku Miloša Grlice, srpskog paraolimpijca i osvajača brojnih svetskih medalja u bacanju koplja. Organizovano je takmičenje u Golbol-u, a osim takmičenja učenici su bili u prilici da se oprobaju u specijalnim vežbama orijentacije na jedinstvenom terenu škole u Zemunu.\nTradicionalno, proslavu akcije „Magični doručak“ obeležila je i prava kulinarska gozba, u pripremi mladih kuvara okupljenih oko Junior Chefs Cluba Srbije, koji su po završetku edukativnog i zabavnog programa, učenike obradovali bogatim, ukusnim i zdravim obrokom koji su pripremili uz podršku METRO HoReCa Centra.\nU ovogodišnjoj humanitarnoj akciji prikupljeno je preko 6 tona hrane, namenjenih za 36 škola u Srbiji za decu sa posebnim potrebama, a svoju humanost pokazao je i veliki broj građana naše zemlje, koji su kupovinom paketića u METRO distributivnim centrima i donacijama na račun Banke hrane, pomogli deci kojima je pomoć najpotrebnija.


Protein koji uzrokuje najteži tip depresije je ključ njenog izlečenja? - Smedia\nPrema podacima Svetske zdravstvene organizacije, depresija pogađa više od 300 miliona ljudi na svetu. U najgorim slučajevima depresija može da dovede i do samoubistva.\nIako je normalno povremeno osećati tugu ili biti žalostan zbog određenih događaja, depresija predstvlja nešto sasvim drugo. Ona može da dovede do niza emocionalnih i fizičkih problema koji smanjuju sposobnost funkcionisanja ljudi, kako na poslu tako i kod kuće.\nSimptomi uključuju osećanje intenzivne tuge, koje traje dugo vremena, zatim gubitak interesovanja za svakodnevne aktivnosti, kao i glavobolju, teskobu i probleme sa snom i nesanicom.\nDepresija može da se leči, ali je veoma važno razgovarati sa stručnom osobom kako bi se izabrala najbolja terapija bazirana na uzroku, simptomima, medicinskoj i porodičnoj istoriji bolesti, kulturološkim faktorima i okruženju.


RTCG - Radio Televizija Crne Gore - Nacionalni javni servis :: Društvo :: U osjetljivoj situaciji postupili profesionalno i odgovorno\nZEKOVIĆ O POLICIJI 09. 01. 2020. 14:56 >> 14:56 1\nZEKOVIĆ O POLICIJI\nCrnogorska policija i svi njeni službenici su, nakon usvajanja Zakona o slobodi vjeroispovijesti, pokazali profesionalan i odgovoran odnos prema veoma osjetljivoj situaciji, koju neminovno prate i određeni bezbjednosni izazovi i rizici, smatraju u Savjetu za građansku kontrolu rada policije.\nPredsjednik Savjeta, Aleksandar Saša Zeković, ocijenio je da se pokušao osporiti, odnosno ograničiti suverenitet Crne Gore da uredi i reguliše važno društveno pitanje - sloboda i ravnopravnost svih vjeroispovijesti i njihov pravni položaj.\n"Pristupilo se različitim manipulacijama kako bi se, između ostalog, dovela u pitanje i bezbjednost Crne Gore i kompromitovali njeni nacionalni interesi i bezbjednosna politika", kazao je Zeković agenciji MINA.\nGovoreći o pritužbama na postupanje policijskih službenika u protekloj godini, on je rekao da je Savjet radio na oko 110 predmeta, koji su formirani na osnovu obraćanja građana, novinara, nevladinih organizacija, političkih partija ili po sopstvenoj inicijativi.\n"Došlo je do određenog povećanja broja pritužbi, ali je korektno da istaknem da veći broj pritužbi ne mora da znači da je posrijedi porast neprofesionalizma i devijantnosti u policiji, koliko pokazuje povjerenje i snažnije prepoznavanje građanske kontrole policije u crnogorskom društvu", kazao je Zeković.\nUpitan na šta su se te pritužbe najčešće odnosile, on je kazao da je najčešće riječ o prekoračenju policijskih ovlašćenja i nesrazmjernoj upotrebi sredstava prinude.\nBilo je, kako je naveo, prigovora i povodom neadekvatnog postupanja, odnosno nepotpune i nedovoljne primjene policijskih ovlašćenja.\n"U ovoj godini nijesmo imali u radu nijedan slučaj koruptivnog ponašanja policijskih službenika što nas posebno raduje. Značajno smo se zanimali kulturom ponašanja u policiji i slučajevima (ne)priznavanja zlostavljanja građana u samoj policiji", kazao je Zeković.\nPrema njegovim riječima, dosta pritužbi se odnosilo na pitanja morala, integriteta i etičkih vrijednosti.\nSavjet je, dodao je Zeković, provjerio svakodnevno postupanje u brojnim i različitim situacijama primjene zakona, što podrazumijeva jednostavne ali i složene policijske operacije.\n"Blagovremeno i dosljedno smo raspravili svaku javnu primjedbu prema policiji i pokazali, tako da bude vidljivo i stručnjacima i društvu uopšte, da ne pristajemo na simulaciju kontrole", istakao je Zeković.\nNa pitanje šta Savjet preduzima kad dobije pritužbe, on je pojasnio da se po prijemu pritužbe uspostavlja dijalog između građanina i policije.\n"Sprovodi se osnovno razmatranje primjedbi, a građanin se kontaktira u cilju dobijanja eventualnih pojašnjenja i dodatnih dokaza. Često radimo u kolegijumu pa se, po pravilu, kada postoje, primarno pristupa vještačenju povreda", naveo je Zeković.\nZatim se, kako je kazao, formira lista pitanja na koja je policija dužna detaljno da se izjasni, kako bi se razumio kontekst i posljedice svake pojedinačne situacije, a Savjet često zatraži uvid u službenu dokumentaciju kao i neposredno izjašnjenje policijskih službenika koji se dovode u vezu sa konkretnim slučajem.\n"Kada nam odgovori nijesu dovoljno razumljivi, mi to otvoreno i kažemo direktoru Uprave policije, nakon čega se nastavljaju provjere. Po prijemu odgovora iz policije odgovarajuće jasnoće oni se dostavljaju na upoznavanje i izjašnjenje podnosiocu pritužbe. Tada se nastavlja dijalog sa policijskom organizacijom i pristupa zaključenju predmeta", naveo je Zeković.\nPrema njegovim riječima, u praksi često, pri radu po pritužbi, Savjet izdaje preporuku da se ostvari direktna komunikacija pretpostavljenih starješina sa podnosiocem pritužbe.\nČesto se, kako je naveo, i na tom nivou završe brojni problemi, dođe do razumijevanja strana i korektivnog ponašanja.\n"Ranije smo često predloge zaključaka, kod osjetljivih predmeta, prije formalnog usvajanja dostavljali na upoznavanje policiji kako bi se pružila još jedna prilika da ponude osnovana i razumna pojašnjenja. Sada se to radi u izuzetnim prilikama jer se značajno unaprijedila otvorenost i kvalitet odgovora koje policija pruža građanskom nadzoru", pojasnio je Zeković.\nOn je kazao da se, usvojeni zaključak Savjeta, koji može biti u formi ocjene, mišljenja ili preporuke, dostavlja podnosiocu pritužbe, ministru unutrašnjih poslova i direktoru Uprave policije, a često i nadleženom državnom tužilaštvu.\n"Kada se radi o policijskim pitanjima od šireg bezbjednosnog, društvenog ili političkog značaja, tekovine Savjeta dostavljaju se predsjedniku države, Skupštine i Vlade, parlamentarnim odborima za bezbjednost i za ljudska prava i slobode, kao i specijalizovanim NVO. Nakon toga pratimo postupanje po izdatim ocjenama i preporukama", precizirao je Zeković.\nKako je naveo, za razliku od ranijih godina, kod monitoringa implementacije standarda građanskog nadzora policije sada se bilježi značajno unaprjeđenje, zahvaljujući odluci direktora Uprave policije da odredi visokog starješinu da bude takozvani oficir za vezu sa Savjetom.\nN apitanje koliko preporuke Savjeta utiču na rad policije, Zeković je kazao da to tijelo ima potvrđene sposobnosti brzog odgovora na konkretne događaje u okruženju, i da je ono danas najjeftiniji, najbrži i najefikasniji mehanizam zaštite ljudskih prava i policijskog integriteta.\n"Naš rad se doživljava i prepoznaje prilično agilnim i uspješnim, pa iz njega Uprava policije može i dodatno da crpi svoj legitimitet i kredibilitet, kao i vezu i odgovornost prema javnosti", kazao je Zeković.\nPrema njegovim riječima, svjedočimo ozbiljnim promjenama unutar policije, a preporuke postaju sastavni dio svakodnevne policijske prakse.\n"Na osnovu pažljivih razmatranja i objektivnih pokazatelja, koji uključuju i odnos prema izdatim preporukama i mišljenjima, Savjet je konstatovao da se sprovode reforme, čiji je cilj da se policija učini efikasnim servisom, da se unaprijedi ukupna odgovornost i uspješno odgovori na potrebe građana i savremenog društva", rekao je Zeković.\nU Savjetu, kako je naveo, smatraju da je 2019. najuspješnija godina u reformisanju i napretku crnogorske policije.\n"Zato čestitamo ministru unutrašnjih poslova Mevludinu Nuhodžiću i direktoru Uprave policije Veselinu Veljoviću na snažnoj posvećenosti i preduzetom trudu", dodao je Zeković.\nOn je ocijenio da je komunikacija sa ministrom unutrašnjih poslova i Upravom policije u protekloj godini bila intenzivna i uspješna.\nKako je kazao, primarna tema diskusije Savjeta sa policijom i Ministarstvom unutrašnjih poslova (MUP) je jačanje odgovornosti i kapaciteta, kako bi se odlučno prepoznali i sankcionisali svi primjeri zlostavljanja i drugog neprofesionalnog postupanja prema građanima.\n"Direktor Uprave policije je pokazao kompetenciju da razvojno upravlja policijskom organizacijom, jačajući rezultate i odgovornost uz prevenciju nepoželjnih ponašanja i pristup uvažavanja prema građanima", smatra Zeković.\nTakav pristup direktora Uprava policije je, dodao je Zeković, podstakao međusobnu saradnju koja se sada zasniva na uvažavanju i povjerenju.\n"Sa MUP-om nastavljamo razgovore o tome kako da se unaprijedi odnos Vlade u cjelini prema građanskom nadzoru policije, i kako da se osnaže kontakti između unutrašnje i građanske kontrole policije. Tu i dalje ima dosta prostora za napredak", zaključio je Zeković.\nAleksandar Zeković Savjet za kontrolu policije


Istraživanje CeSID-a: Građani smatraju da se korupcija u Srbiji uvećala | Autonomija\n"Više se veruje imenu čoveka nego samoj instituciji"\nProgramski direktor CeSID-a Ivo Čolović predstavio je danas rezultate istraživanja po kojima 85 odsto građana smatra da treba pojačati zaštitu uzbunjivača i 79 odsto da treba pojačati transparentnost u radu javnih organa i institucija.\nNa predstavljanju rezultata istraživanja „Percepcija građana o borbi protiv korupcije u Srbiji“, koje je sproveo CeSID za potrebe USAID-ovog Projekta za odgovornu vlast, Čolović je na konferenciji u Medija centru ocenio da se rezultati u maloj meri razlikuju u odnosu na istu anketu rađenu u novembru 2018. godine.\n„Predsednik je i dalje na prvom mestu, kao institucija za koju građani smatraju da je najposvećenija borbi protiv korupcije. To je možda jedan od razloga ovog pada poverenja u institucije, više se veruje imenu čoveka nego samoj instituciji predsednika“, ocenio je Čolović.\nTo istraživanje USAID-a rađeno je drugu godinu za redom, a ove godine je sprovedeno tokom novembra metodom „licem u lice“.


Bečejski Mozaik 01 decembar 2015\nSpecifična oprema – žuti uređaji– ispred kuća i objekata u Bečeju u poslednjih desetak dana izazvali su zbunjenost i znatiželju građana. U želji da informiše građane o tome čemu služe ti uređaji, novinar Bečejskog mozaika uputio je pitanje NIS-u. Press služba NIS-a je saopštila da ova kompanija obavlja geofizička istraživanja u Vojvodini, na području Bečeja Zrenjanina, Novog Bečeja, Temerina i Žablja.\nGeofizička istraživanja na teritoriji opštine Bečej izvode se na prostoru između mesta Bečej i Bačko Gradište. Završetak istraživanja se očekuje do 3. decembra. Na prostoru Bečeja, Mesne zajednice Bačko Petrovo Selo i Mesne zajednice Radičević ispitivanja će se obavljati od 10. decembra 2015. do 15. februara 2016. godine.\nRadove izvode seizmički servisi NIS-a a, kako je saopštila press služba, kompanija poseduje neophodne dozvole i saglasnosti nadležnih državnih organa, te da se u toku izvođenja radova predstavnici NIS-a se maksimalno trude da ne remete svakodnevni život i rad građana.\n„3D seizmičkim istraživanjima meri se brzina prostiranja seizmičkih talasa na osnovu kojih će biti definisana pozicija potencijalnih ležišta nafte i gasa. Za istraživanja se koristi uređaji sa savremenom, wireles (bežičnom) tehnologijom koja je potpuno bezbedna kako po životnu sredinu, tako i po zdravlje ljudi. Nakon geofizičkih istraživanja sledi obrada i interpretacija 3D seizmičkih podataka u cilju otkrivanja novih rezervi nafte i gasa“, saopštila je press služba NIS-a.\nU mesnim zajednicama na čijoj teritoriji se obavljaju ispitivanja otvoreni su informativni punktovi, svakog radnog dana od 8 do 14 časova. Tu građani mogu da se dodatno informišu, da dostave sugestije ili eventualne primedbe.\nPodsetimo, 2D i 3D seizmička ispitivanja predstavljaju osnovnu metodu istraživanja nafte i gasa. Cilj tih ispitivanja je da se sagleda geološka građa i definiše geološki model, odnosno izdvoje najperspektivnije lokacije za buduća detaljna istraživanja nafte i gasa.\nViše iz ove kategorije « Izbori za savete mesnih zajednica: Najviše mesta osvojili kandidati koalicije SNS-SPO\tDve firme platile depozit za javnu prodaju PIK „Bečej“: Kombinat će za nedelju dana dobiti gazdu »


POČELA ISPLATA PENZIJA ZA AVGUST | Kozarski Vjesnik - Radio televizija Prijedor\nHome Vijesti POČELA ISPLATA PENZIJA ZA AVGUST\nU Republici Srpskoj počela je isplata redovne avgustovske penzije, saopšteno je danas iz Fonda za penzijsko i invalidsko osiguranje Srpske. Isplatom avgustovske penzije obuhvaćeno je ukupno 265.449 korisnika prava, od čega je 215.425 u Republici Srpskoj, a van Srpske 50.024 korisnika prava.\nZa isplatu penzije potreban je 91,8 miliona KM u neto iznosu, odnosno 92,9 miliona KM u bruto iznosu. Prosječna penzija iznosi 381 KM i čini 41,84 odsto prosječne plate u Republici Srpskoj. Iznos najniže penzije za staž od 40 i više godina je 391 KM. Za puni staž osiguranja od 40 godina prosječna penzija za avgust iznosi 559 KM, što čini 61,32 odsto od prosječne plate u Republici.\nIznos najviše penzije za avgust u Republici Srpskoj je 2.013 KM. Prihod po osnovu doprinosa za penzijsko i invalidsko osiguranje u avgustu 2019. godine iznosio je 75,7 miliona KM. Strukturu korisnika prava za avgust čine starosne penzije sa 57,33 odsto, porodične sa 28,29 odsto, invalidske sa 14,28 odsto i ostala prava sa 0,10 odsto.\nPrethodniJUNIORI “RUDAR PRIJEDORA“ SAVLADALI „MLADOST“\nSlijedećiGEST ZA PRIMJER Zahvaljujući kolegama otišao na ljetovanje sa sinom (video)


Vesti - 2013 - Univerzitetska bibliteka "Svetozar Marković"\nUniverzitetska biblioteka “Svetozar Marković” ove godine svoje verne članove nagrađuje besplatnim članstvom, i to: najmlađeg i najstarijeg člana, pojedinca koji je pozajmio najviše knjiga, i “gradonačelnika” Univerzitetske biblioteke na društvenoj mreži Forskver. detaljnije\nNovogodišnje iznenađenje za najvernije posetioce Biblioteke: osoba koja bude gradonačelnik Biblioteke 31.12. u podne dobija besplatno članstvo u 2014. godini! detaljnije\nOKRUGLI STO: Dimitrije Mitrinović i novo doba\nPovodom 60 godina od smrti Dimitrija Mitrinovića (1887-1953) Univerzitetska biblioteka „Svetozar Marković" bila je domaćin Međunarodnog okruglog stola „Dimitrije Mitrinović i novo doba" 10. decembra 2013. detaljnije\nNarodna biblioteka Srbije započela je realizaciju projekta “Digitalne biblioteke – edukacija” pod pokroviteljstvom Ministarstva za spoljnju i unutrašnju trgovinu i telekomunikacije, uz učešće Ministarstva kulture i informisanja. Javno predavanje održano je 10. decembra u 14 časova. detaljnije\nU duhu podrške inicijativi SANU da se 2014. godina proglasi za godinu Mihajla Pupina, Univerzitetska biblioteka "Svetozar Marković", koja u svojim fondovima čuva poklon ovog izuzetnog čoveka, predstavlja postavku Virtuelnog muzeja Mihajla Idvorskog Pupina. detaljnije\nAKCIJA Donacija knjiga za Srbiju\nU Univerzitetskoj biblioteci „Svetozar Marković“ priređena je svečanost 28. novembra u 17 časova povodom početka akcije Donacija knjiga za Srbiju. detaljnije\nObeležena Međunarodna nedelja otvorenog pristupa 2013.\nU organizaciji Univerzitetske biblioteke "Svetozar Marković" 25. oktobra 2013. godine u okviru Međunarodne nedelje otvorenog pristupa održana su predavanja i dodeljena priznanja u oblasti otvorenog pristupa naučnim informacijama. detaljnije\nPROMOCIJA novih tehnologija u Univerzitetskoj biblioteci „Svetozar Marković“\nOd 24.09 - 01.10.2013. korisnici Univerzitetske biblioteke moći će da se upoznaju sa najnovijim skenerom Zeta kompanije Zeutschel u holu Biblioteke. detaljnije\nVEST: Završen trogodišnji Tempus projekat Novi bibliotečki servisi na univerzitetima Zapadnog Balkana\nUspešno je završen trogodišnji Tempus projekat Novi bibliotečki servisi na univerzitetima Zapadnog Balkana, koji je vodila Univerzitetska biblioteka u Beogradu sa svojim partnerima iz regiona, univerzitetskim bibliotekama iz Niša, Kragujevca, Podgorice, Sarajeva i Tuzle, te partnerima iz Evropske Unije. detaljnije\nObeležena 2503. godišnjica Bitke kod Maratona uz predavanje profesora Donalda Kagana\nUniverzitetska biblioteka „Svetozar Marković“ obeležila je 12. avgusta u podne 2503. godišnjicu Bitke kod Maratona organizovanjem javnog prikazivanja snimljenog predavanja profesora Donalda Kagana o ovom istorijskom događaju, prvi put sa titlovima na srpskom jeziku. detaljnije\nVEST: Susret polaznika Coursera kurseva u Univerzitetskoj biblioteci\nUniverzitetska biblioteka „Svetozar Marković“, kao institucija koja podržava otvoreni pristup i masivne onlajn otvorene kurseve (MOOC) je 19. jula prvi put bila domaćin susretu polaznika Coursera kurseva iz Beograda. detaljnije\nDana 24. maja 2013. godine Univerzitetska biblioteka "Svetozar Marković" obeležila je 92 godine rada otvaranjem izložbe "Deni Didro - 300 godina od rođenja". detaljnije\nPREDAVANjE Od pakla do pakla – Danteovo putovanje\nPozivamo vas na predavanje o Infernu u petak, 17. maja 2013. u 19 časova u Univerzitetskoj biblioteci „Svetozar Marković“. Predavanje će održati filozof Petja Janžekovič sa Univerziteta u Ptuju, Slovenija. detaljnije\nEIFL, 9. april: Dokument “Autorska prava za bibliotekare” sada je dostupan na srpskom jeziku u elektronskom i štampanom obliku. Štampana verzija je distribuirana za korišćenje u univerzitetskim bibliotekama Srbije i nacionalnim i univerzitetskim bibliotekama u Crnoj Gori i Bosni i Hercegovini. detaljnije\nProširenje digitalizacije novina u evropskim bibliotekama\nProjekat „Europeana Newspapers“ (www.europeana-newspapers.eu) ima za cilj agregaciju metapodataka i obradu naprednim tehnologijama novinskih sadržaja dostupnih putem onlajn servisa Europeana (www.europeana.eu), U okviru projekta sprovedeno je istraživanje radi identifikacije i analize novinskih kolekcija koje su digitalizovale nacionalne, istraživačke i javne biblioteke Evrope u 2012. godini. detaljnije\nBeograd, 18. mart 2013. - Gradska uprava grada Beograda i Univerzitet u Beogradu pozivaju studente završnih godina i apsolvente da se uključe u program Univerzitetske radne prakse i prijave na otvorene pozicije u sekretarijatima Gradske uprave, gradskim preduzećima, ustanovama kulture i gradskim opštinama. detaljnije\nNapušta nas Google Reader\nKompanija Google najavljuje gašenje jednog od najpopularnijih RSS čitača, Google Reader-a. Prateći nove trendove u onlajn komunikacijama Univerzitetska biblioteka „Svetozar Marković“ od 1. aprila gasi svoj RSS servis. detaljnije\nSastanak održan 31. januara 2013. godine u Nacionalnoj biblioteci Francuske označio je završetak i interni pregled prvih dvanaest meseci projekta Europeana Newspapers. Svi lideri radnih paketa predstavili su rezultate ostvarene u projektu u prvih dvanaest meseci, kao i planove za narednu godinu. Partneri u projektu su dali svoj doprinos procesu planiranja idejama za projektne aktivnosti tokom druge godine. detaljnije\nNedelja Otvorene edukacije u Univerzitetskoj biblioteci\nPovodom prve međunarodne Nedelje Otvorene edukacije od 11. do 15. marta 2013. godine Univerzitetska biblioteka „Svetozar Marković” organizuje svakog dana u 13 časova u holu na 1. spratu edukaciju za sve zainteresovane građane o mogućnostima korišćenja besplatnih obrazovnih usluga koje putem Interneta pružaju najugledniji univerziteti u svetu. detaljnije\nBesplatno članstvo za 20 studenata osnovnih i 10 studenata postdiplomskih studija dodeljeno je našim najbržim korisnicima. Pored toga, održana je obuka o e-čitačima i sprovedena je anketa "Šta je za tebe knjiga?" u kojoj je učestvovalo skoro 200 ispitanika. Rezultati će biti dostupni uskoro. detaljnije\nNagrada "Marija Ilić Agapova" se svake godine 11. januara tradicionalno dodeljuje najboljem bibliotekaru grada Beograda. Po oceni žirija Biblioteke grada Beograda ove godine nagradu su ravnopravno zaslužili Adam Sofronijević, rukovodilac Odeljenja za razvoj i održavanje bibliotečkog sistema, digitalizaciju fondova i kulturnu delatnost Univerzitetske biblioteke "Svetozar Marković" i Predrag Đukić, pomoćnik direktora za bibliotečku delatnost Biblioteke grada Beograda. detaljnije


REGIONALNI FORUM MLADIH LIDERA - OpeNS\nNovi Sad je na tri dana postao domaćin četvrtog Regionalnog foruma mladih lidera. Reč je o godišnjoj konferenciji koja okuplja 200 mladih prokativnih i društveno angažovanih pojedinaca iz regije Zapadno-balkanskih zemalja. Mladi će sa aktuelnim kreatorima politika regionalnim liderima diskutovati o važnim društvenim temama i izazovima.\n„Događaji ove vrste su odlična dobra prilika za umrežavanje i prikazivanja primera dobre prakse, kako kod nas u zemlji, tako i u regionu. Želim da čujem izuzetno cenjene i dobre govornike i da upoznam mlade lidere. Smatram da treba da se postigne neka atmosfera gde oni koji su trenutno donosioci odluka mogu da budu nama mladima na raspolaganju. Smatram da je ovo izuzetna prilika i čast,“ kaže učesnica iz Novog Sada.\nOmladinska prestonica Evrope – OPENS 2019, pruža podšku u realizaciji Foruma koji okuplja velki broj mladih. Pruža im priliku da se, kroz tri dana, upoznaju sa predsednikom, premijerkom i predstavnicima institucija, njihovim zaduženjima i obavezama.\n„Radujemo se jednoj otvorenoj diskusiji i nadamo se da će mladi biti u prilici da dobiju odgovore na sva pitanja koja budu postavljali u toku ova tri dana. Mislim da je ovo izvanredna prilika za sve učesnike. Ovo je događaj koji sad već ima tradiciju i nadamo se će se saradnja nastaviti ubuduće,“ kaže koordinatorka za saradnju sa institucijama OPENS-a Nataša Igić.\nMladi imaju priliku da postavljaju pitanja i da u otvorenom razgovoru diskutuju, kako sa donosiocima odluka, tako i međusobno da razmenjuju stavove, mišljenja i ideje. Novi Sad je ugostio, kako mlade širom Srbije, tako iz Makedonije, Albanije i Bosne i Hercegovine.


Srbija sa EU pokreće „slučaj Ivanović“ - Sputnjik Srbija\n11:37 14.08.2015 (osveženo 16:19 05.10.2015) Preuzmite kraći link\nDirektor vladine Kancelarije za Kosovo i Metohiju Marko Đurić sastao se danas sa timom za odbranu Olivera Ivanovića u Kosovskoj Mitrovici, uprkos zabrani ulaska na Kosovo, i poručio da će državni vrh sa najvišim zvaničnicima EU u narednom periodu pokrenuti „slučaj Ivanović“.\n„Nastavićemo da podržavamo odbranu i tim Olivera Ivanovića“, rekao je Đurić novinarima nakon sastanka i dodao da o Ivanoviću premijer Aleksandar Vučić svakodnevno razgovora sa odgovornima u međunarodnoj zajednici.\n„Dok je Ivanović iza rešetaka, možemo reći i da je sloboda za Srbe iza rešetaka“, poručio je on, dodajući da je lider Građanske inicijative SDP kriv zato što nije pristao da njegov grad bude etnički očišćen i da mržnja i obračuni budu jedini jezik na Kosovu i Metohiji.\n„Da je bio kao ostali političari na Kosovu i Metohiji, verovatno bi bio oprane biografije i niko ga danas ne bi maltretirao. Baš zato što je jedan od ljudi za koje niko ni od Srba ni od Albanaca ne može da kaže ništa loše, nekome je smetao“, rekao je Đurić.\nĐurić je istakao i da je dobro što su svi Srbi na Kosovu pokazali solidarnost sa Ivanovićem i što je cela Srbija ustala da pokaže solidarnost sa njim, jer je na taj način dodatno obesmišljeno ono što su hteli da postignu oni koji su ga stavili iza rešetaka.\n„Ivanović je danas iza rešetaka jači nego ikada u političkom smislu, u srpskom narodu na Kosovu i Metohiji uživa veće poštovanje i poverenje i siguran sam da način na koji se on ponaša može da bude primer jedne gandijevske borbe za ostvarivanje prava koji svako razuman treba da podrži“, naglasio je on.\nĐurić je rekao da zbog toga očekuje da u i narednim danima bude vidljivija podrška Ivanoviću, a članovima njegovo tima za odbranu preneo da je nezvanično od predstavnika međunarodnih institucija čuo da su nezadovoljni načinom na koji je Ivanović tretiran i činjenicom da mu je bez osnova produžen pritvor.\n„Oni koji odlučuju o tome treba da znaju da nastupa kritično vreme, da Ivanović već osam dana štrajkuje glađu i da je odgovornost za njegovo zdravlje sada na njima“, upozorio je Đurić.\nKako prenosi „Kosova sot“, privremeni organi u Prištini nisu dali dozvolu direktoru Kancelarije za Kosovo i Metohiju u Vladi Srbije, jer, kako navode, nije uvažio procedure po kojima zahtev za posetu treba poslati 48 sati unapred.\nIvanović osmi dan štrajkuje glađu u zatvoru u Kosovskoj Mitrovici, zahtevajući da mu bude omogućena odbrana sa slobode, a na taj korak se odlučio pošto je Euleksovo sudsko veće Osnovnog suda u Kosovskoj Mitrovici donelo odluku da mu produži pritvor za još dva meseca, odnosno do 6. oktobra.\nU Kosovskoj Mitrovici danas će biti održan protest podrške građana Ivanoviću i penzionisanom pukovniku MUP-a Srbije Dragoljubu Delibašiću, koji je takođe pritvoren.\nProtest podrške, drugi po redu, koji organizuju građani biće održan ispred sedišta Euleksovog suda u Kosovskoj Mitrovici.\nštrajk glađu, protest, Marko Đurić, Oliver Ivanović, Kosovo i Metohija


NVO TUŽAKALE SRBIJU EVROPSKOJ KOMISIJI: Stigao odgovor koji ih je ućutkao | Novosti.RS\nPismo Ketrin Vent odgovor je na pismo koje su predstavnici NVO u Srbiji krajem prošle godine poslali Evropskoj komisiji navodeći svoju ”zabrinutost zbog nastavka procesa ustavnih preformi u Srbiji.\nVent se u odgovoru zahvaljuje predstavnicma NVO na ”angažamanu i posvećenosti” u ovom procesu i konstauje da ”svaka vlada može i treba da doprinese oblikovanju pravosudnog sistema svoje zemlje”.\n- Prethodna srpska vlada je izradila nacrt, za koji je Venecijanska komisija je utvrdila da je u skladu sa evropskim standardima. Sadašnja vlada je podnela inicijativu novoizabranom Parlamentu na kome je, u skladu sa zakonima Srbije, da odredi sledeće korake i predstavi nacrt teksta amandmana - piše Vent.\nŠefica Odeljanja za Srbiju u Evroskoj komisiji dodaje da je Narodna skuština Srbije ”slobodna da uspostavi široku radnu grupu, kao što NVO predlaže” i izražava očekivanje da će se pažljivo razmotri ”sva mišljenja zainteresovanih strana, uključujući i tela Saveta Evrope”.\n- Parlament je taj kojii treba da predstavi tekst nacrta amadmana iza koga mora u potpunosti da stoji - kaže Vent.\nOna zaključuje da će Evropska komisija će nastavitii da nadgleda ovaj proces sa posebnim fokusom na usklađivanju sa evropskim standardima i preporukama Venecijanske komisije.\nEU Ustav Evropska komisija NVO Kentri Vent


Rusija održava obećanja: Rat mrtav na Krimu - Sputnjik Srbija\n22:17 12.09.2015 (osveženo 16:19 05.10.2015) Preuzmite kraći link\nPredsednik rusije Vladimir Putin i predsednik partije „Napred Italijo“ Silvio Berluskoni obišli su Jaltu.\nLideri su se tokom šetnje sreli u kafeu sa predstavnicom italijanske dijaspore poluostrva, koja se požalila da je italijanska zajednica izostavljena u predsednikovom dekretu o rehabilitaciji krimskih manjina u zakonu koji je izglasan prošle godine.\nOna je podsetila predsednika Putina da su italijanski Krimljani, kojih ima oko 500, takođe patili od represije zajedno sa 230.000 ljudi, uključujući krimske Tatare, Bugare i etničke Nemce, koji su deportovani sa ostrva 1944. godine, posle optužbi da su pomagali nacističku invaziju.\nU martu 2014, posle referenduma koji je vratio Krim Rusiji, Putin je potpisao dekret o rehabilitaciji manjina na poluostrvu, ali iz nekog razloga Italijani nisu uvršteni na listu.\nPošto je saslušao, Putin je obećao da će ispraviti stvari i danas objavio da je dozvolio promene na Dekretu.\n„Obećao sam da ćemo ga ispraviti i jutros sam potpisao amandmane na dekretu“, rekao je Putin.\nPolaganje cveća na memorijal posvećen sardinijskim vojnicima stradalim u Krimskom ratu\nPoštovanje za krimske Evropljane — žive i mrtve\nZa vreme Berluskonijeve posete obišli su memorijalni centar posvećen sardinijskim vojnicima stradalim u Krimskom ratu 1853—1856. Rat koji je bio jedan od najkrvavijih evropskih konflikata je doneo stradanje više od 400.000 Rusa, Francuza, Britanaca, Sardinijaca i turskih vojnika\nU julu je delegacija francuskih parlamentaraca posetila Sevastopoljsko francusko groblje. Delegati su tom prilikom utvrdili da je najveće francusko vojno groblje van Francuske u dobrom stanju i izrazili zahvalnost vlastima na poštovanju istorije. Delegati su ranije čuli glasine u francuskim medijima da je memorijal u stanju raspadanja. Delegati su izrazili žaljenje što diplomatske tenzije ne dozvoljavaju Francuskoj da pomogne gradu finansijski u održavanju groblja.\nPolaganje cveća na francuskom vojnom groblju u Sevastopolju, jul 2015\nLokalne vlasti su se posvetile održavanju i obnavljanju grobalja i memorijala heroja Krimskog rata: Rusima, Ukrajincima i strancima.\ngodine 2015. sevastopoljski zvaničnici su izdvojili 11 miliona rubalja za održavanje gradskih grobalja, uključujući i francuska, britanska i italijanska.\nBez sumnje, Krimski rat 1853—1856. je deo evropske istorije — istorije ujedinjene Evrope. Od tada je prošlo skoro 160 godina, ali sećanje na heroje rata nesumnjivo opstaje u ruskim, ukrajinskim, britanskim, francuskim, turskim i italijanskim porodicama.\nKrimski rat, poštovanje, dekret, tradicija, istorija, Silvio Berluskoni, Vladimir Putin, Krim, Jalta